
O scrisoare de la Peter Munk 


De când am început Dezbaterile Munk, soția mea, 
Melanie, și cu mine am fost deosebit de mulțumiți de ra- 
piditatea cu care acestea au atras atenția publicului. Încă 
de la primul nostru eveniment din mai 2008, am găzduit 
ceea ce cred că reprezintă unele dintre cele mai interesante 
dezbateri de politici publice nu doar din Canada, ci din 
întreaga lume. Concentrându-se asupra unor chestiuni 
globale, Dezbaterile Munk au abordat o serie de probleme 
fundamentale, cum ar fi intervenţia umanitară, eficacita- 
tea ajutorului străin, pericolul încălzirii globale, impactul 
religiei asupra politicii globale, creșterea influenței Chinei 
și declinul Europei. Aceste subiecte interesante au servit 
drept provocări intelectuale și etice pentru câţiva dintre 
cei mai importanţi gânditori și oameni de acțiune din 
întreaga lume: de la Henry Kissinger la Tony Blair, de 
la Christopher Hitchens la Paul Krugman, de la Peter 
Mandelson la Fareed Zakaria. 

Problemele ridicate la Dezbaterile Munk nu numai 
că au contribuit la creșterea nivelului de conștientizare 
a acestora de către publicul larg, dar i-au ajutat pe multi 
dintre noi să devină mai implicaţi și, mai mult decât 
atât, să fie mai puțin intimidati de ideea de globalizare. 
Este atât de ușor să te închistezi. Este atât de ușor să 
fii xenofob. Este atât de ușor să fii naţionalist. Dar este 


Corectitudinea politică. Dezbaterile Munk 


greu să mergi către necunoscut. Pentru multi oameni, 
globalizarea este, în cel mai bun caz, un concept abs- 
tract. Scopul acestor serii de dezbateri este acela de a-i 
ajuta pe oameni să se familiarizeze mai bine cu lumea 
noastră aflată într-o schimbare accelerată și să parti- 
cipe cu mai multă lejeritate la dialogul global cu privire 
la problemele și evenimentele care vor contura viitorul 
nostru comun. 

Nu e nevoie să vă spun că există foarte multe pro- 
bleme arzătoare: încălzirea globală, sărăcia extremă, 
genocidul, ordinea financiară fluidă, neclară — acestea 
sunt doar câteva dintre problemele care contează cu ade- 
vărat pentru oameni. Impresia mea — și a membrilor 
din boardul fundației — este că se înregistrează o scădere 
a calității dialogului public referitor la aceste chestiuni 
fundamentale, direct proporțională cu însemnătatea și 
numărul lor tot mai mare. Încercând să evidentieze cele 
mai dificile probleme şi momentele cruciale ale dialogului 
global, aceste dezbateri nu numai că prezintă ideile si 
opiniile unora dintre cei mai străluciți gânditori ai lumii, 
dar și ajută la cristalizarea cunoaşterii şi a interesului 
public, având o contribuţie la rezolvarea unora dintre 
provocările cu care se confruntă omenirea. 

De-a lungul vieții, am învățat — și sunt sigur că 
multi dintre voi vor împărtăși acest punct de vedere — că 
provocările scot la iveală ce este mai bun în noi. Sper că 
veți fi de acord că participanții la aceste dezbateri nu 
doar că se provoacă unul pe celălalt, ci ne provoacă și pe 


fiecare dintre noi să gândim în mod clar și logic cu pri- 

vire la problemele importante cu care se confruntă lumea 
noastră. 

PETER MUNK (1927-2018), 

FONDATORUL FUNDAȚIEI AUREA 

TORONTO, ONTARIO 


INTERVIURI PRELIMINARE 
CU MODERATORUL 
RUDYARD GRIFFITHS 


Michael Eric Dyson 


în dialog cu Rudyard Griffiths 


RUDYARD GRIFFITHS: Avem plăcerea de a sta de vorbă 
cu celebrul autor Michael Eric Dyson. A scris cărți 
care au devenit bestselleruri, predă la Georgetown 
University din Washington, D.C., şi realizează emisi- 
uni la NPR, ESPN! şi la alte posturi de radio şi televizi- 
une. Michael, mă bucur să te avem aici, în Toronto. 


MicHaEL Eric Dyson: Mulţumesc pentru invitație. 


RUDYARD GRIFFITHS: Aceasta este marea dezbatere cultu- 
rală a momentului. Sunt sigur că nu subscrii în totali- 
tate la canonul așa-numitei corectitudini politice, dar 
ce elemente ale ei consideri că reprezintă un progres 
în societatea noastră? 


MICHAEL ERIC Dyson: Uite ce e, cred că oamenii tind să 
uite că stânga este cea care a inventat corectitudinea 
politică. Nu așa cum se prezintă ea astăzi, ci ideea că 
ar trebui să fim atenți și precauti — nu sensibili si 


1 NPR este postul de radio public american, iar ESPN este un post de te- 
leviziune specializat în emisiuni sportive. (N.r.) 

hipersensibili —, să nu exagerăm sau să scuzăm anu- 
mite lucruri pe care le facem. Deci stânga a inventat 
acest concept, dar el a fost deturnat de dreapta, și 
acum pare să însemne că toate lucrurile care mă de- 
ranjează, dar în legătură cu care nu mai pot fi into- 
lerant, sunt politic incorecte. Nu pot folosi apelative 
injurioase, nu pot vorbi cu femeile în același fel ca pe 
vremuri, nu pot să spun lucruri ofensatoare despre 
evrei sau despre musulmani și așa mai departe. 

Deci dreapta spune că oamenii sunt nevoiți să 
se abțină pentru ca totul să fie „corect politic“. Ei 
bine, trebuie să fim corecti în privința multor lu- 
cruri. Dacă iti vine acasă o factură calculată inco- 
rect, o să te superi. Așa că da, vrem corectitudine în 
multe privințe. Acum, când vine vorba de politică, 
nu există o măsură exactă, dar aș spune că provin 
dintr-o comunitate! care a argumentat adesea contra 
curentului tradițional, care a fost în afara parametri- 
lor de protecţie ai curentului tradițional. Pe noi, co- 
rectitudinea politică ne face să ne gândim că oamenii 
vor să conserve aceleași fanatisme lipsite de sens care 
caracterizau pe vremuri națiunea americană. 

Partea utilă este să fim critici cu noi înșine, să 
evaluăm just situațiile, să ne examinăm propria viață 
și să descoperim cum de am pierdut gustul pentru 
provocare. După cum știți, predau la universitate, 
așa că sunt critic față de unele momentele în care 


T Michael Eric Dyson este afro-american. (N.r.) 

oamenii sunt atât de sensibili, încât nu putem aborda 
subiecte sensibile. 

Să zicem că vorbim despre ceva cât se poate de 
real, precum violența poliției. Voi trage un semnal 
de alarmă: „Pregătiți-vă. Ne vom confrunta cu asta“. 
Nu le refuz tinerilor nevoia de a avea un spațiu sigur 
și de a fi avertizaţi, dar cred că sala de clasă este un 
spațiu de învățare robust și cred că uneori trebuie să 
ne confruntăm cu idei care ne displac. Eu cred în mai 
mult discurs, nu în mai putin. Şi sunt convins că 0a- 
menii trebuie să contracareze discursul prin discurs. 

Da, este adevărat că unele discursuri sunt conec- 
tate la anumite comportamente discriminatorii și 
că, prin simpla lor folosire, respectivele discursuri 
invocă aceste comportamente odioase, dar credința 
mea este că, alegând să ne confruntăm cu problemele 
dificile, reuşim să facem progrese și putem spune: 
„lată, astea sunt lucrurile bune şi pe baza lor putem 
construi ceva“. 


RUDYARD GRIFFITHS: Cred că unul dintre argumentele pe 
care probabil le vei auzi în această seară de la oponenți 
este respingerea ideii de privilegiu — privilegiul de 
care ar beneficia tocmai acești oponenți, care sunt 
albi, bărbați şi destul de bine plasați pe scara socială. 
Și care resping ideea că, într-un sens, vocea lor trebuie 
înțeleasă în contextul experienței lor istorice, care 
diferă de, să zicem, experiența istorică a comunității 

tale. Ce părere ai de tensiunea, neliniştea şi revolta pe 
care o stârneşte această idee? 


MICHAEL Eric Dyson: Incredibil! E foarte surprinzător, 
nu-i așa, că oamenii care au beneficiat de un privi- 
legiu sunt acum supăraţi că se menționează acest 
lucru. Serios? Stiti ce mi se pare mie uluitor? Că albii, 
mai ales, le spun în continuare studenților „fulgi de 
zăpadă“. Şi cine, mă rog, e cel mai mare om alb de 
zăpadă? Încerc doar să-mi dau seama — unde l-am 
putea găsi? „Nu, mami, nu ne mai lasă să ne jucăm 
cu jucăriile în nisip și acum cică trebuie să le împăr- 
tim. Dar sunt ale mele!“ 

Pe cine vrem să păcălim? Esti alb, mascul, apt 
fizic şi heterosexual — în regulă. Eu sunt un bărbat 
negru. Beneficiez eu de statutul meu de mascul? 
Desigur, pentru că trăiesc într-o societate dominată 
de bărbați sau, cel putin, patriarhală. Nu din punct 
de vedere numeric, ci ca viziune, ca ideologie și 
filosofie. 

Așa că, dacă voi auzi în seara asta bărbaţi albi 
făcând pe fulgii de zăpadă, victimizându-se și plân- 
gându-se de privilegiul lor, voi vorbi despre el, dar 
voi cita un autor faimos, Keyser Söze, care, după cum 
se ştie, a spus că cea mai mare izbândă a diavolului 
a fost să-i facă pe oameni să creadă că el nu există. 
Acesta este marele privilegiu al celor albi. Cea mai 

mare stratagema a lor este să-l ascundă: „Poftim? Ce 
avem noi şi alții n-au?“ 

O să-ți spun ce au ei: conduc majoritatea băn- 
cilor, majoritatea țărilor, majoritatea universităților 
— au extraordinar de multe beneficii. Dar. oamenii 
înțeleg greșit: a avea privilegiul de a fi un bărbat alb 
nu înseamnă că fiecare bărbat alb este un privilegiat. 
Înseamnă a fi cu un pas în față, a avea un avantaj. 
În Statele Unite, am avut apartheid, mai cunoscut 
sub numele de Legile Jim Crow’, care impuneau, de 
exemplu, împărțirea cişmelelor în „albe“ și „negre“ 
și care distribuiau albilor cea mai mare parte a resur- 
selor — dar asta nu însemna că fiecare persoană albă 
dispunea de resurse. Nu, însemna că, dacă erai alb, 
șansele tale de a izbândi erau mai mari. 

Dar, într-un fel, acest pas în fata, acest avantaj 
poate să-ți şi îngreuneze viata. „Eşti alb, dar ai dat 
greş? Ce-i cu tine?“ Doar ai pornit cu un avantaj. Ei 
bine, inegalitatea economică este reală, iar declinul 
economic care afectează pe toată lumea este real. 
Deci avem empatie pentru oamenii albi care luptă 
împotriva vitregiilor sorții. Dar, în același timp, ima- 
ginati-va cât de vitregă era soarta cu cei care nici nu 
puteau să intre în joc? Babe Ruth: nu a reuşit peste 
șapte sute de lovituri câştigătoare împotriva celor 


l Legile Jim Crow, în vigoare din 1874 până în 1965, impuneau segrega- 
rea rasială în 35 din cele 50 de state din SUA. (N.r.) 

2 George „Babe“ Ruth (1895-1948): jucător de baseball afro-american. 
(N.r.) 

mai buni jucători de baseball. A reuşit împotriva ce- 
lor mai buni jucători de baseball albi. 

Iar acum vedem că băieții latino și afro-americani 
sunt la fel de buni ca băieții albi și le fac o concurență 
foarte dură. Când şansele sunt egale și regulile clare, 
după cum spune Jesse Jackson,, băieții albi trebuie să 
accepte un fapt: „Oh, am fost extrem de avantajati 
până acum. Am controlat competiția. Nici măcar nu 
i-am lăsat pe negri în școală, la Harvard, la Yale și la 
Princeton“. Corect? 

Așadar, bărbați albi, cum raspundeti la asta? Ce-o 
să mai ziceti acum? Se lasă cu resentimente? Desigur, 
este acel resentiment un indiciu al unei plângeri 
valide, legitime? Nu. Vă victimizati. Oricine a avut 
un avantaj și trebuie să renunţe la el o să fie furios, 
intelegeti? Cum spun marii rapperi: „Spune-le de ce 
ești furios, frate.“ 

Așa că, fără lipsă de respect față de confrații mei, 
realitatea este că jocul s-a terminat. Ati avut la dispo- 
zitie istoria vestică timp de trei-patru sute de ani, ati 
folosit Iluminismul pentru a justifica asaltul irațional 
asupra vieții altora. Ati avut sclavagism, ati avut Jim 
Crow. Ce-i? Ce s-a întâmplat? Pe bune, de ce vă plân- 
geți? Asta e, acum trebuie să impartasiti. 

Știi de tipul care a omorât oameni aici în 
Toronto, pe Yonge Street, pentru că nu a putut 


1 Jesse Louis Jackson (n. 1941): activist pentru drepturile civile şi politician 
american. (N.r.) 

obține o întâlnire cu o fată? Ei bine, învață cum să 
vorbești cu o femeie. Intră în joc! Fă ce trebuie să 
facem toti ceilalți. Analizează situația. Inviti o femeie 
la dans, însă te refuză. Pleci și încerci din nou. Așa 
ajung cei mai mulți dintre noi să se căsătorească. 
Asta este natura jocului. j 

Dar, ca bărbat alb, simți că ai ceva în plus, ai 
mai multe calități și temeiuri pentru a avea acces 
la Raquel Welch:. Nu, frate, majoritatea oamenilor 
nu au aşa ceva, da? Deci cred că acest argument este 
destul de subțire și de inept. 


RUDYARD GRIFFITHS: Un alt argument pe care îl vei auzi 
în această seară este ideea că, punând problematica 
rasei și genului în centrul discuţiilor politice și afir- 
mând că identitățile oamenilor depind de rasa şi de 
genul lor, se răspândeşte în societatea noastră un fel 
de tribalism care face aproape imposibilă cooperarea 
în vederea unor obiective comune. 


MICHAEL ERIC Dyson: Ei bine, noi vrem să fim ca voi, 
oamenii albi. Îmi pare rău, vrem să fim ca voi toti! 
Cine a început povestea asta? Nu cred că au înce- 
put-o băştinaşii americani, triburile amerindiene. 
Nu sunt sigur, dar dacă cercetez istoria, se pare că 
oamenii albi au inventat rasa. lar acum, că situația 


! Raguel Welch (n. 1940): actriță şi cântăreață americană, sex-simbol al 
anilor 1960. (N.r.) 

v-a scăpat de sub control si nu mai aveți la dispoziție 
o narațiune dominantă... acum sunteți supăraţi? 

Nu negrii au inventat rasa. Nu oamenii de culoare 
au inventat rasa. Nu femeile au inventat genul. Acestea 
sunt un fel de mlaştini create de oameni, care absorb 
și îneacă umanitatea noastră. Deci de ce să aducem 
rasa în discuție? Pentru că suntem constrânși. O, îmi 
pare rău, dar pun rasa în centrul discuţiei pentru că 
poliția continuă să mă ucidă pe străzi. Pentru că încă 
sunt unii care cheamă poliția la Starbucks. Pentru că, 
dacă fac un grătar, chemi poliția... Cine aduce rasa în 
discuție? Eu doar încerc să fac un grătar! 

Sau sunt un copil de doisprezece ani din 
Cleveland și vreau să mă joc cu un pistol de jucărie, 
dar apari tu și în două secunde mă omori. Cine aduce 
rasa în centrul acelei discuții? Acum, ce doresc prie- 
tenii noștri de dreapta este să ne prefacem că aceste 
practici și comportamente nu există, să ne prefacem 
că trăim în ceea ce Gore Vidal a numit Statele Unite 
ale Amneziei — sau poate Regatul Unit al Amneziei, 
sau Canada Unită a Amneziei. 

Dar nu putem pretinde că aceste lucruri nu 
există. Nu putem să le facem să dispară doar pentru 
că ne dorim asta. Hai să nu vorbim despre rasă, clasă 
și gen, pentru că asta ne dezbină! Cum adică? Până 
acum, era de la sine înțeles că ceva era alb. Nu trebuia 
să spună cineva. Nu era nevoie să se anunțe ca alb. 
Când esti dominant, nu trebuie să anunti. Totul este 

ca atare. Când o faci, este exact ceea ce este. După 
cum spunea marea filosofă Beyonce Giselle Knowles 
când i-a înmânat un premiu lui Colin Kaepernick': 
„S-a spus că rasismul este atât de american, încât 
atunci când pui în discuție rasismul, pare că pui in 
discuție America însăşi“. 

A existat o identificare a Americii cu anumite 
practici, grupuri, identități tribale. Ce este mai tri- 
bal decât o cultură care și-a făcut un cult din indi- 
vidualismul său mitic, din marea sa barbatie si din 
masculinitatea sa? Şi dacă acea barbatie s-a dovedit 
a fi toxică sau deficitară sau incapabilă de a genera 
suficiente idei care să ne susțină ca națiune? Ei bine, 
este o idee expirată. Și atunci începe jocul învinovă- 
tirii și chiar cei care l-au inventat devin furioși pentru 
că acest joc le scapă din mână. 

Dar tu ai inventat jocul. Tu ai inventat Monopoly 
și acum esti furios că nu ti-au mai rămas bani în joc. 
Află că acestea sunt regulile. Tu le-ai generat. Totuși, 
să sperăm că atunci când vorbim despre rasă, clasă, 
gen, orientare sexuală sau orice altceva, încercăm să 
punem pe primul loc umanitatea altor oameni. 

Prin urmare, cred că este extrem de important să 
recunoaștem că rasa este ceva inventat de oamenii albi. 
David Hume, Immanuel Kant şi alte minţi filosofice 
strălucite și-au folosit acuitatea lor filosofică în apărarea 
identității lor tribale. Și îl avem pe Thomas Jefferson, 


! Colin Kaepernick (n. 1987): jucător de fotbal american. (N.r.) 

care ziua punea la îndoială capacitățile raționale ale 
negrilor din Virginia, iar noaptea se culca cu Sally 
Hemings'. Sexul i-a jucat feste logicii. Slava Domnului! 

Realitatea este că atunci când studiem istoria 
națiunilor, evoluția ideii de rasă albă si de identitate 
canadiană, americană sau europeană, ne dăm seama 
că albii au avut interese foarte mari. Ei au inventat 
rasismul, iar acum, când s-a perimat și nu mai pot be- 
neficia de el, se plâng — sau se victimizează exagerat. 

Revenind la albii care se plâng că sunt delicati ca 
niște fulgi de zăpadă, trebuie să spun că n-am mai 
văzut nicăieri o asemenea cultură a jelaniei. Ar putea 
să se facă bocitoare. Văicăreală, văicăreală şi iar văi- 
căreală! O reacție emoțională care te uluiește! Și cred 
că trebuie să spunem lucrurilor pe nume. 


RUDYARD GRIFFITHS: Ei bine, ai spus lucrurilor pe nume. 
MICHAEL ERIC Dyson: Mulţumesc, Rudyard. 

RUDYARD GrirFitHs: Michael, mulțumesc că ai venit la 
Toronto. Va fi o plăcere să moderez dezbaterea din 


seara asta. 


MICHAEL ERIC Dyson: Aștept cu nerăbdare, frate! 


' Sarah,, Sally” Hemings (1773-1835): sclavă mulatră cu care preşedintele 


Thomas Jefferson a avut o relație de lungă durată şi cu care se presupu- 
ne că ar fi avut cinci copii. (N.r.) 

RuDYARD GRIFFITHS: Suntem aici cu Michelle Goldberg, 
editorialistă la New York Times, o autoare premiată 
și comentatoare la MSNBC și la alte posturi TV. În 
seara asta, ea o să vorbească în favoarea corectitu- 
dinii politice. E minunat să te avem în Toronto, 
Michelle. 


MICHELLE GOLDBERG: Și eu mă bucur să fiu aici. 


RuDYARD GRIFFITHS: Spune-ne care e primul tău 
argument. 


MICHELLE (GOLDBERG: În regulă. Când mi-ai propus pen- 
tru prima oară această dezbatere — și o să spun asta 
pe scenă —, m-am blocat putin, pentru că sunt multe 
lucruri încadrate în categoria corectitudinii politice 
pe care eu nu le consider a fi o formă de progres. Și 
am fost cu adevărat critică în editorialele mele cu 
privire la unele excese ale culturii justiției sociale în 
campusurile universitare. 

1 MSNBC: post de ştiri american. (N.r.) 

Însă ceea ce mi-a ușurat misiunea de a vorbi în 
favoarea corectitudinii politice sunt oamenii cu care 
voi fi în dezbatere, pentru că, în mod cert, ceea ce 
Jordan Peterson numește corectitudine politică, eu 
numesc progres. El descrie aproape orice efort de rec- 
tificare sau de recunoaștere a discriminării împotriva 
femeilor sau a minorităților sexuale ori de gen drept 
un atac corect politic asupra ordinii naturale. 

Cred că asta e în mai mică măsură valabil în 
cazul lui Stephen Fry. Există probabil mai multe su- 
prapuneri între gândirea lui şi a mea, deși nu aș fi de 
acord, de exemplu, cu opoziția lui feroce fata de dis- 
trugerea statuilor unor personalități care ne revoltă 
acum, pentru că eu cred că o cultură se schimbă, iar 
oamenilor ar trebui să li se permită să decidă pe cine 
onorează, pe cine celebrează și pe cine comemorează. 


RUDYARD GRIFFITHS: În seara asta, vei auzi — probabil 
atât de la Fry, cât și de la Peterson — argumentul că 
în centrul Iluminismului, în centrul proiectului oc- 
cidental, se află credința în afirmarea individului și a 
abilității persoanelor de a se defini, de a se exprima — 
de a face acest lucru indiferent de prejudiciile pe care 
le-ar putea crea pentru grupurile marginalizate. Unde 
te plasezi în această dezbatere? 


MICHELLE GoLDBERG: Unul dintre lucrurile intere- 
sante în seara asta e că participanţii la dezbatere 

provin din trei țări diferite, cu legi foarte diferite 


referitoare la libera exprimare și la discursul care 
instigă la ură. Avem, pe de o parte, concepția 
americană liberală cu privire la libertatea de ex- 
primare și, pe de altă parte, avem aici, în Canada, 
și în Regatul Unit al Marii Britanii anumite regle- 
mentări cu privire la instigarea la ură care nu ar fi 
acceptate niciodată în America și care mie îmi sunt 
foarte străine. 

Nu sunt o niare susținătoare a legilor cu privire 
la discursul care instigă la ură. Sunt oarecum pe o 
poziție libertariană vizavi de această temă. Cred 
că această dihotomie între afirmarea individului 
și drepturile unor grupuri este o falsă dihotomie. 
Atunci când există discriminare împotriva unor 
grupuri, indivizii din grupurile respective sunt îm- 
piedicati să se exprime pe deplin și să-și realizeze 
potențialul. 

Nu ar fi existat drepturi pentru femeile indivi- 
duale sau pentru persoanele individuale de culoare 
fără mișcările din partea grupurilor, care au permis 
indivizilor din acele grupuri să se împlinească. De 
asemenea, încă o dată, aș respinge ideea că există o 
contradicție între libertatea individuală și mișcările 
în numele drepturilor civile pentru grupurile de oa- 
meni. Și as mai spune că, de fapt, eu cred că aceia 
care gândesc ca noi sunt de partea Iluminismului, a 
acelei părți care spune că... 

RUDYARD GRIFFITHS: Vorbim aici despre ideea de dem- 
nitate și despre promovarea diversității? 


MICHELLE (GOLDBERG: Ideea de a putea schimba cultura, 
de a nu fi ținuți în loc de structurile tradiționale. 
Ideea că cercul libertății umane este mereu în ex- 
pansiune e de sorginte iluministă. Ideea că ordinea 
socială este extrem de fragilă și că ea trebuie protejată 
cu orice pret sau cu aproape orice cost, o idee care 
reiese din luările de poziție ale domnului Peterson, 
este pentru mine mai degrabă în contradicție cu 
Iluminismul. 


RUDYARD GRIFFITHS: Ai scris mult despre politicile iden- 
titare. Ce părere ai despre critica la adresa acestora 
potrivit căreia, punând rasa și probleme de gen și de 
clasă chiar în centrul discursului, ne anulăm capa- 
citatea de a găsi un teren comun, de a ajunge la un 
consens cu privire la scopuri comune? Toate acestea 
sunt foarte tribale și — în opinia lui Jordan Peterson 
și poate și a lui Stephen Fry — sunt foarte distructive. 


MICHELLE GOLDBERG: Este interesant cum ai formulat, 
pentru că modul în care se pune problema de obicei 
în Statele Unite este că faptul de a te axa pe chestiuni 
de gen, de rasă și poate de identitate sexuală este pus 
în contrast cu politica bazată pe ideea de clasă, nu-i 
aşa? Vreau să spun că nu există politică fără grupuri 

opuse sau interese opuse. Asta este politica, de alt- 


fel — disputa grupurilor aflate în opoziție. Depinde 
care grupuri anume. 

Critica venită din Statele Unite a fost aceea că 
politicile identitare, rasa și genul sunt adesea în 
detrimentul noțiunii de clasă și că ele au ajuns să 
submineze politica de tip New Deal. Dar; cel putin 
în ceea ce privește Statele Unite, problema este că 
această politică a eșuat din cauza rasei. Politica de 
tip New Deal s-a destrămat ca reacție la mișcarea 
drepturilor civile, așa că nu se poate face abstracție 
de asta. Trebuie să tii cont de acest lucru, trebuie să 
îl abordezi direct, dacă nu ești dispus să spui mereu 
că drepturile femeilor și ale minorităților rasiale vor 
fi secundare. 


RupvARD GrerirHs: Un alt argument pe care îl vei auzi 
în seara asta de la oponenții tăi este despre bărbați și 
femei și privește discuția pe care o avem în prezent în 
legătură cu mișcarea #MeToo. Mă astept să auzim că 
avem de-a face cu o perioadă de panică culturală cu 
privire la puterea bărbaților și la presupusa oprimare 
a femeilor. Care este părerea ta și cum crezi că vor 
decurge lucrurile? 


MICHELLE GOLDBERG: Ştii, e chiar interesant. Mișcarea 
#MeToo tocmai a început — in septembrie, nu? Și 
în trei luni — de fapt, nici măcar atât, ci în doar 

câteva săptămâni —, brusc, toată lumea spunea: 
„Dumnezeule! Am mers oare prea departe?“ Dar 
când privim cu adevărat cine a fost doborât, ideea că 
mișcarea a devenit o inchizitie stalinistă atotcuprin- 
zătoare este un pic exagerată. Adică, pentru a merge 
la închisoare, a fost nevoie ca Bill Cosby să treacă 
prin două procese și ca mai multe femei să ofere re- 
latări similare despre cele mai brutale tipuri de viol. 

Iar Harvey Weinstein — da, de acord, și-a pierdut 
cariera, dar numai după ce a fost acuzat în mod cre- 
dibil și în mod repetat, cu dovezi incontestabile de 
către multe, multe femei. lar oamenii care și-au pier- 
dut pozițiile, care și-au pierdut locul de muncă — nu 
și-au pierdut viața, nu și-au pierdut libertățile, și-au 
pierdut locul de muncă —, lor nu li s-a întâmplat 
asta doar din cauza unui zvon din era McCarthy; 
s-a întâmplat așa pentru că au existat povești nume- 
roase, independent coroborate, care au oferit dovezi 
foarte puternice. 

Și totuși, este atât de neobișnuit ca orice bărbat 
să-și piardă slujba dintr-o astfel de cauză. Sau ca ci- 
neva să suporte niște consecințe. Este într-adevăr 
ceva nou și cred că de aici vine această panică cultu- 
rală; este o panică referitoare la sfârșitul impunităţii 
bărbaților. 


RUDYARD GRIFFITHS: Crezi că bărbații trebuie să se gân- 
dească la privilegiile istorice care le-au fost conferite 

și, poate, dacă nu să se dea la o parte, atunci cel putin 
să lase mai mult loc femeilor, precum și altor gru- 
puri care au fost dezavantajate din punct de vedere 
istoric? 


MICHELLE GOLDBERG: De fapt, cred că lucrurile pe care 
le putem cere bărbaților pot fi mai mici de atât. De 
exemplu, să nu își etaleze niciodată penisul la locul 
de muncă. 

Știi, sincer, am impresia că femeile nici măcar nu 
cer ceva. Uneori, ce spun ele e doar atât: „Poate cazi 
nitel pe gânduri dacă organizezi un eveniment şi iti 
dai seama că toti invitații sunt bărbați — mai ales 
dacă discuti despre problemele femeilor. Şi poate mai 
bine nu faci asta, nu?“ Simt că există un decalaj atât 
de mare între ceea ce li se cere bărbaților și ceea ce 
unii bărbați percep că li se cere. 

Și asta face parte din dezbaterea noastră, nu? 
Bărbaţii pe care îi cunosc, bărbații cu care lucrez sunt 
destul de conștienți și încearcă să promoveze mai 
multe femei și, spre exemplu, să se asigure că femeile 
și bărbaţii sunt plătiți în mod egal când fac o muncă 
egală, când au același statut într-o companie. Și nu 
cred că de fapt le cerem bărbaților să treacă prin niște 
tabere de reeducare staliniste. 


RUDYARD GRIFFITHS: Întrebarea finală, Michelle. Crezi 
că această dezbatere se reduce în unele privințe la o 

conversație despre politețe? Vreau să spun că, dacă 
te gândești la așa-numita corectitudine politică și la 
cei care vorbesc despre ea in mod peiorativ, te poți 
întreba dacă nu cumva criticii ei se referă în bună 
parte la atitudini, la încercarea grupurilor, indivizilor 
și instituțiilor de a se comporta mai politicos unii cu 
ceilalți. 


MICHELLE GOLDBERG: Da, cred că unele dintre dolean- 
tele lor țin de politețe, de maniere mai bune. Este 
interesant să ne uităm la panica pricinuită de co- 
rectitudinea politică la sfârșitul anilor '80 și înce- 
putul anilor '90. Atunci, ceea ce oamenii au găsit 
într-adevăr insuportabil în legătură cu corectitudinea 
politică a fost că, dintr-odată, nu te puteai referi la 
triburile indigene folosind cuvântul „indieni“ și că 
nu mai puteai folosi cuvântul „retardat“ într-un sens 
peiorativ. Și că nu puteai să le mai zici „fete“ femeilor 
adulte care iti erau colege de birou. Și asta le-a stat 
în gât oamenilor, nu? Că nu mai puteai face glume 
despre gay! 

Cele mai multe dintre aceste lucruri au fost 
integrate perfect și suntem în punctul în care nici 
măcar nu ne mai gândim să folosim acest tip de lim- 
baj — sau aşa se presupune, cel puțin. Nu resimtim 
ca realmente opresiv faptul că nu mai putem folosi 
acel limbaj; simțim doar că acel limbaj era crud și 
oarecum înapoiat. 

Cred că ceva similar se întâmplă acum. Unele 
dintre aceste schimbări au fost percepute inițial ca 
fiind nefirești pentru oameni; ca și cum le-ar fi stat 
în gât. Cele care funcționează și care au o utilitate so- 
cială vor ajunge să fie fără probleme integrate în lim- 
baj, iar cele inutile vor dispărea de la sine, așa cum au 
dispărut unele dintre revendicările mai exotice din 
perioadele anterioare de efervescenţă politică. 


RUDYARD GRIFFITHS: Michelle, mulțumesc foarte mult. 
Sunt bucuros să te avem aici în Toronto. Așteptăm 
cu nerăbdare să te ascultăm în Dezbaterea Munk din 
această seară. 


MICHELLE GOLDBERG: Mulţumesc şi eu foarte mult. 

RupyarD GRIFFITHS: Vorbim acum cu Stephen Fry: 
actor, comediant, câștigător al Premiului Emmy — 
și al multor alte premii —, poet și participant la 
Dezbaterea Munk din această seară. Stephen, ne bu- 
curăm grozav să te avem printre noi. 


STEPHEN Fry: Mulţumesc, Rudyard. Este o plăcere să 
mă aflu aici. 


Rupyarp GRIFFITHS: De ce un campion declarat al drep- 
turilor LGBT participă și polemizează la această dez- 
batere de aceeași parte cu Jordan Peterson? 


STEPHEN Fry: Am venit aici deoarece cred că e foarte 
important să sugerăm că nu orice discurs împo- 
triva corectitudinii politice aparține în întregime 
dreptei. Mă definesc drept un stângist moderat — 
unul moale, puhav. Nu sunt progresist sau genul 
de socialist care iese la marșuri în stradă, dar sunt 
un om care tinde întotdeauna spre o perspectivă 
liberală. 

Și sunt conștient de cât de amenințată este 
această perspectivă și, de asemenea, de faptul că 
noua dreaptă o consideră ca fiind la putere. Noi, cei 
care eram odată outsideri și dădeam buzna în tot fe- 
lul de locuri, fiind subversivi și transgresivi, spunând 
lucruri obraznice și refuzând să ne supunem autori- 
tății, suntem acum amenințați, in special în mediul 
academic, un mediu care pare să fie acum câmpul 
de bătălie. Nu sunt universitar, dar sunt destul de 
familiarizat cu mediul academic, unde am petrecut 
destul de mult timp și unde am mulți prieteni. Ceea 
ce era cândva un câmp de luptă în care încerca să se 
infiltreze stânga a devenit acum un câmp de luptă în 
care dreapta încearcă să se infiltreze. 

A fost important ca în anii '60 — şi mai ales 
după '68 — să i se permită stângii să facă tam-tam, să 
strige și să demonstreze, iar astăzi, din exact aceleaşi 
motive ca atunci, cred că trebuie să i se permită şi 
dreptei să facă acelaşi lucru. Până la urmă, dacă oa- 
menii vor spune că scopul corectitudinii politice este 
să celebreze diversitatea, atunci această diversitate 
trebuie să includă și diversitatea de opinii. Dacă nu, 
atunci nu are sens. 


RUDYARD GRIFFITHS: Ce alte elemente ale așa-numitei 
corectitudini politice crezi că subminează sentimen- 
tul eficienței colective, precum şi o cultură pe care 
s-o celebrăm pentru deschiderea sa? 

STEPHEN Fry: De fapt, partea cu libertatea de exprimare 
este importantă, dar nu este ceea ce aș dori să subli- 
niez neapărat. Sunt multe lucruri pe care le urăsc la 
corectitudinea politică, din punct de vedere stilistic 
și pur visceral — ipocrizie, pietate, resentimente și 
mânie, ortodoxie, acuzații, denunturi, umilire... 
Toate astea sunt rele și nu spun că m-aș putea împăca 
cu ele, dar nu mi se par la fel de importante precum 
faptul că pur și simplu nu funcționează. Asta este 
ceea ce aș dori să subliniez. Corectitudinea politică 
este opusul eficienței. Este un ofițer de recrutare pen- 
tru dreapta. 

E nevoie doar de un mic efort de imaginație ca 
să ne închipuim un alb tânăr de 18 ani care merge la 
universitate. Să zicem că este confuz și nu neapărat 
emancipat din punct de vedere politic. Ce va gândi 
despre toate aceste stridente și despre acuzele vehi- 
culate în mod curent, despre „privilegiul albilor“ şi 
„heteronormativitate“, adică despre toată pălăvră- 
geala asta în jargon? Sunt așa niște tâmpenii. Cred 
că asta e esența discuţiei — e o prostie. 

În lumea șahului, de care am fost îndrăgostit, 
circulă o vorbă; cred că Max Euwe, un șahist olandez, 
a spus cândva: „În şah, cea mai bună mutare nu este 
cea mai bună mutare din punct de vedere şahistic, 
ci mutarea pe care adversarul tău dorește cel mai pu- 
tin s-o faci. Aceasta este cea mai bună mutare“. E o 
vorbă cu rădăcini adânci, care se regăseşte şi în Arta 

războiului. Trebuie să te pui în locul persoanei pe care 


vrei s-o convingi sau s-o învingi. 

După părerea mea, corectitudinea politică nu 
face asta, ci, asa cum spuneam, este doar un ofițer 
de recrutare. Cred că dacă aș avea 17 sau 18 ani și aș 
merge la universitate, m-aș gândi: „La naiba cu toate 
astea!“ Sunt, asemenea lui Christopher Hitchens, 
genul care se plasează în răspăr cu majoritatea, un 
transgresiv natural. Vreau să agit lucrurile, vreau să 
nu fiu de acord cu ceea ce consider a fi ortodoxie — 
sunt heterodox —, și aproape că e o chestiune de 
mândrie. Pur și simplu nu e cazul să te iei după cei- 
lalti, încerci să te descurci singur. 

Deci cred că stânga, dacă vrea să obțină toate 
lucrurile pe care ar trebui să le obțină, trebuie să se 
gândească la cum să atingă obiectivul fundamen- 
tal de a construi o societate mai tolerantă, nu pur și 
simplu să impună un limbaj și să forțeze oamenii să 
folosească expresii incomode și prostesti. Și sper că 
nu trebuie să repet că sunt împotriva homofobiei, 
transfobiei, islamofobiei, xenofobiei şi împotriva tu- 
turor fobiilor... împotriva bigotismului, rasismului şi 
intolerantei de toate felurile. 

Una dintre erorile enorme pe care le fac cei de 
stânga este aceea de a subestima inteligența dușma- 
nului, cum s-ar spune. Poate că cei care îi seamănă 
lui Trump nu citesc textele sacre ale artelor liberale 
pe care noi le considerăm importante pentru a-ți 

forma inteligența, dar asta nu înseamnă că nu sunt 
și ei destepti. Chiar nu înseamnă asta. Este atât de 
stupid să îi subestimezi, așa cum ne arată istoria — 
într-adevăr, e o prostie. 


RupyarD GRIFFITHS: Unul dintre argumentele pe care 
nu mă îndoiesc că le vom auzi în această seară este 
că există diferite scopuri sociale. Libertatea de ex- 
primare — afirmarea alegerii individuale — este im- 
portantă, desigur, dar sunt mulți cei care spun că 
trebuie luat în calcul şi faptul că trăim în societăți 
foarte diverse și complexe. Unii spun că incluziunea 
ar trebui să fie obiectivul primar pentru instituții, 
poate chiar pentru societăți, deoarece aducându-i pe 
oameni împreună prin respectul pentru diversitate 
și diferență, construim societăți mai sănătoase, mai 
puternice. Știi povestea... 


STEPHEN Fry: Știu povestea și bineînțeles că e corectă. 
Dar dacă vi se pare că asta se poate obține forțând 
oamenii să folosească un anumit limbaj și să accepte 
un fel de hermeneutică poststructuralistă absurdă, 
toate astea în numele unei speranțe firave... Nu cred 
că este drept. 

Știi, hai să ne uităm la inteligența umană și să 
vedem. Am predat la o școală înainte de a merge la 
universitate — doar o slujbă temporară în anul ăla 
liber — și asta s-a întâmplat în perioada în care s-a 

hotărât ca în locul cuvântului „handicapati“ să fie 


folosită sintagma „persoane cu dizabilități“. Și ideea 
a fost preluată de ziare — a fost un exemplu timpuriu 
de corectitudine politică. Eram în anul 1979, dacă nu 
mă înşel. 

Și îmi amintesc de copiii de la acea școală. Unul 
dintre ei a căzut, iar altul a arătat spre el și a strigat: 
„Dizabilitatule!“ Deci a înglobat cuvântul în umorul 
lui răutăcios, și pe bună dreptate —'apreciez mult 
asta, să știi. Ca bărbat gay, nu-mi pasă dacă cineva 
vrea să strige în gura mare: „Poponarule!“ Știu că ar 
trebui să-mi pese, dar ar trebui să-mi pese în numele 
unor oameni care sunt mai slabi decât mine, și cred 
că ăsta este cel mai jignitor lucru din lume. 

Este exact aceeași corectitudine politică cu care 
am crescut eu, care pe atunci era un fel de corec- 
titudine politică religioasă — oamenii se plângeau 
de emisiunile TV care conțineau înjurături, violență 
sau nuditate. Și spuneau: „Eu nu sunt șocat, dar mă 
gândesc la minţile tinere și vulnerabile, înţelegi?“ 
Serios? Nu mi se pare deloc suficient. 

Și asta e obiectia mea. Denunturile se fac de la 
amvon. Rusia are şi ea o formă de corectitudine po- 
litică, doar că această formă rusească nu permite să 
spui despre Ceaikovski că era gay. 

Știi, există o corectitudine politică de dreapta: fo- 
losirea cuvântului „taranoi“ se consideră ofensatoare, 
și asa mai departe — deci nu e ceva care aparține unei 

singure părți. Este o modalitate de a închide o dez- 
batere. E o modalitate de a rigidiza lucrurile. Trebuie 
doar să citești Întuneric la amiază de Arthur Koestler 
pentru a vedea tendința asta în forma sa extremă. 
Întotdeauna se începe cu un ideal și cu speranță — 
cu egalitatea socială, cum a început comunismul, sau 
Revoluția Franceză, cu egalitate, fraternitate, liber- 
tate, toate aceste lucruri minunate. 

Revoluţia Franceză a condus, între altele, la în- 
fiintarea a ceea ce se numea Comitetul Securităţii 
Generale. Acesta a trecut o lege potrivit căreia puteai 
scrie pe o bucată de hârtie ceva de genul: „Cetăţeanul 
Roque este un dușman al Revoluției“, apoi o puneai 
pe un panou în piața centrală, iar acea persoană era 
arestată. În principiu, e la fel ca pe Twitter — exact 
același lucru. Este un denunt, o umilire fără dovezi, 
o afirmație. i 

Și toate aceste lucruri se fac pentru cele mai bune 
motive posibile. Thomas Cranmer, cel care a scris 
Cartea de rugăciuni obștești — şi care, de fapt, a fondat 
Biserica Anglicană — a spus: „Tot ce este conceput de 
mintea omului sfârşeşte prin a fi, în întregime sau în 
parte, corupt“. E minunat să spunem cât de nobile 
erau idealurile la început — pentru că întotdeauna 
sunt nobile. Dar la sfârşit te alegi cu porci care poartă 
pantaloni, ca să folosesc o imagine orwelliană. 

Asta s-a întâmplat. În esență, aripa stângă a 
câștigat bătălia pentru campusuri, care acum sunt 

conduse de stângiștii de vârstă mijlocie. Acum, ei 
sunt cei care poartă pantalonii și ne spun întruna 
ce este adevărat și ce nu este adevărat, ceea ce este 
acceptabil și ceea ce nu este acceptabil. În numele 
diversității, al incluziunii, al egalității și al tuturor 
lucrurilor bune, se fac de fapt multe lucruri rele. 

Și cred că asta întârzie ziua când oamenii o să fie 

cu adevărat mai deschiși către diversitate. Întărirea 
inamicului — aceasta e problema. 
RUDYARD GRIFFITHS: O ultimă întrebare, Stephen. Cum 
crezi că va evolua o dezbatere globală despre corec- 
titudinea politică? S-a ajuns la un fel de paroxism 
care va trece la fel ca dezbaterile din campusurile 
universitare din anii 1980 si 1990? Poti chiar să te 
întrebi: „Nu cumva sunt ecouri ale anului 1968?“ 
Sau crezi că se întâmplă ceva mai grav, că în societate 
apare un nou tribalism? 


STEPHEN Fry: Nu știu. Am renunțat să mai am incre- 
dere în capacitatea mea de a anticipa viitorul. N-aș fi 
putut prezice acum trei ani cum e lumea acum, nu-i 
așa? 

Și nu sunt singurul. Nimeni n-a putut și nimeni 
n-a făcut-o. Și chiar dintre cei care pretind că au fă- 
cut-o, aratati-mi un articol în care cineva a scris cum 
va fi situația lumii acum. Nimeni nu a făcut-o. Și cu 
cât situația e mai dinamică și mai complexă, cu atât 

este mai imprevizibilă — cu atât mai haotică, mai 
turbulentă, mai non-liniară este ecuația, ca să zic asa. 

Aşadar, este foarte dificil de prezis. Aș spune doar 
că există cicluri în istoria turbulentelor. Cred cu tărie 
în ideea romană de rota fortunae — roata norocului. 
Îmi amintesc de vremea când puterea absolută era 
deținută de Tony Blair în țara mea, de Clinton în 
America și de social-democrati în Europa continen- 
tală. Era un lucru necontestat și părea bătut în cuie 
felul în care se făcea politică — un fel de echilibru 
între centru-stânga şi centru-dreapta. 

Dar roata s-a învârtit, iar acum acei oameni se 
află în partea de jos, şi ceea ce se află la vârf este exact 
opusul. Însă cred că asta înseamnă și că ceea ce se 
află în partea de sus este, de asemenea, în coborâre, 
deci nu sunt prea pesimist în acest sens. Și cred în 
oameni și în umanitate. 

Cel mai bun lucru care s-ar putea întâmpla tri- 
balismului și naționalismului, ar fi, bineînțeles, o 
invazie de pe o altă planetă. Ar fi la fel ca atunci când 
primii astronauți s-au uitat spre Pământ și au spus: 
„Doamne, lucrul ciudat este că nu se vede niciun fel 
de graniță“. Nu se văd nici paralela 49, nici frontie- 
rele dintre Germania și Franța, dintre Rusia și China. 
Continentele nu sunt străbătute de nicio graniță. 

Tot aşa, dacă am fi invadati de martieni sau ve- 
nusieni, n-o să ne spunem unii altora: „O, dar esti 
catolic“, „Esti evreu“ sau „Ești musulman“... Deci, vă 

rog — de asta avem nevoie: o cauză mai largă căreia 
să ne dedicăm. l 


RUDYARD GRIFFITHS: Stephen, iti multumesc foarte mult 
pentru timpul acordat astăzi. Așteptăm cu nerăbdare 


să te vedem pe scenă în seara asta. 


STEPHEN Fry: Mulţumesc, este o plăcere. 

in dialog cu Rudyard Griffiths 


RUDYARD GRIFFITHS: Il avem alături de noi pe Jordan 
Peterson. Este profesor de psihologie la Universitatea 
din Toronto, face senzație pe YouTube și este autorul 
bestsellerului internațional 12 Reguli de viață. Un an- 
tidot la haosul din jurul nostru. 


RUDYARD GRIFFITHS: Spune-ne ce ai mai făcut în ultima 
vreme. Ti s-au întâmplat multe lucruri. 


JORDAN PETERSON: Da. Din octombrie 2016, am avut 
parte non-stop de un amestec de scandal şi divertis- 
ment, dar, la urma urmelor, pentru mine a fost un 
lucru incredibil de bun. O mare parte din ce s-a în- 
tâmplat a fost redat în presă ca o chestiune politică, 
dar pentru mine nu este o problemă politică. Ceea ce 
m-a preocupat cel mai mult a fost munca psihologică 
la nivelul individului, care este nivelul potrivit pen- 
tru mine, având în vedere că sunt psiholog clinician. 

Și acum am pornit într-un turneu. Cred că am 
vorbit deja în 26 de orașe și mai am vreo 60 în aștep- 
tare. Și doar una din 30 de persoane cu care vorbesc 

după aceea are de făcut o observaţie de natură poli- 
tică; ceilalți se concentrează, în esență, pe cursurile 
mele, pe carte și pe încercările oamenilor de a-și re- 
face viața la nivel individual. 

Ceea ce e un lucru foarte bun în ceea ce mă pri- 
vește. Acum, mi se întâmplă rar să ies undeva — nu 
contează unde — fără să fiu abordat de patru sau 
cinci oameni, şi toți îmi spun același lucru. Toţi 
sunt foarte politicoși și foarte primitori. Nu am avut 
nicio interacțiune negativă cu nimeni în public. 
Dimpotrivă. i 

Oamenii imi spun că mi-au urmărit prelegerile si 
că erau nemulțumiți în relațiile lor sau că nu le mer- 
gea prea bine în carieră sau că ajunseseră la ananghie 
dintr-un motiv sau altul; și, de asemenea, îmi spun 
că le-a fost foarte folositor să asculte lucrurile pe care 
le spun. Și asta e minunat. l 


RUDYARD GRIFFITHS: Cum ai zice că se intersectează cu 
dezbaterea noastră lucrurile la care te-ai gândit și pe 
care le-ai scris? Pentru că te-ai pronunțat adesea pe 
tema corectitudinii politice. 


JORDAN PETERSON: Ei bine, eu nu sunt un fan al stân- 
gii radicale, așa că oamenii ar putea spune: „Asta 
înseamnă că sustii dreapta radicală?“ Doar pentru 
că nu ești fan al stângii radicale nu înseamnă că 
sustii dreapta radicală. Asta este o supozitie absolut 

absurdă. Dar universitățile, în special disciplinele 
umaniste și științele sociale, sunt absolut dominate 
de gândirea de stânga. Acest lucru este bine docu- 
mentat de oameni ca Jonathan Haidt — nu e doar 
imaginația mea. 

Și eu găsesc că doctrina care le unește este ne- 
cinstită și periculoasă. Este, practic, o doctrină colec- 
tivistă. Și iată ce mă deranjează în legătură cu asta. 
Există toate motivele pentru a avea o zonă de stânga; 
e nevoie de un partid de stânga din cauză că stânga 
este în bună parte ceva temperamental — e aici, cu 
noi, nu pleacă niciunde. Și, de asemenea, pentru că, 
atunci când societatea noastră produce ierarhii — 
ceea ce se întâmplă în mod inevitabil —, mulți oa- 
meni rămân blocaţi în partea de jos. Este în natura 
ierarhiilor să producă acest rezultat. 

Ceea ce înseamnă că oamenii care sunt dezavan- 
tajati în aranjamentele ierarhice au nevoie de o voce, 
iar aceasta este stânga, evident, și asta e corect. De 
asemenea, este evident că, așa cum dreapta poate 
merge prea departe, și stânga poate merge prea de- 
parte. Dar când stânga merge prea departe, excesele 
ei nu sunt deloc bine precizate, și pentru mine asta 
nu este acceptabil. Și cu siguranță au mers prea de- 
parte în universități. 

lar în ce mă privește, pastișa neomarxistă post- 
modernă care alcătuiește filosofia radicală a stângii 
și care se află la baza științelor sociale și umaniste nu 

aduce nimic util. Nu are nimic de-a face cu compasi- 
unea; nu are nimic de-a face cu lipsa mea de... cum 
zice lumea? 


RupyarD GRIFFITHS: Empatie? 


JORDAN PETERSON: Exact. Sunt probleme complet sepa- 
rate. Și acesta este un alt lucru care chiar mă deran- 
jează la corectitudinea politică. Este ca și cum ai spune: 
„Ei bine, avem un monopol pe ideea de empatie“. În 
primul rând, empatia nu este suficientă. E chiar de- 
parte de a fi suficientă, iar un exces de empatie poate 
produce lucruri teribile. Și în al doilea rând, nu, nu 
aveți monopol pe empatie, iar să adaugi la empatie o 
filosofie care, în esenţă, atribuie identitate oamenilor 
pe baza apartenenţei lor la un grup, după care să des- 
cifrezi nu doar starea actuală a lucrurilor, ci și istoria 
ca atare ca pe un câmp de luptă între diverse grupuri 
aflate în competiție este, cred, periculos. Mi se pare 
evident că e periculos, dacă știi câte ceva despre istorie. 


RuDYARD GRIFFITHS: Un argument pe care sigur il vei 
auzi în seara asta este ideea că privilegiile sociale de 
care oamenii ca tine și ca mine ne-am bucurat de-a 
lungul istoriei în virtutea rasei noastre, a clasei sau 
a sexului nostru ar trebui să fie împărțite mult mai 
echitabil cu grupurile care au fost dezavantajate din 
punct de vedere istoric. 

JORDAN PETERSON: Acesta este un exemplu bun al con- 
fuziei dintre empatie și ideologie. Întâi de toate, 
majoritatea din orice societate are privilegii. Aceasta 
este esența unei societăți: să infiintezi un sistem 
astfel încât cei mai mulți oameni să se descurce 
bine, iar apoi să construiești protecție pentru mino- 
ritati. Asa că a suprapune rasa peste acest lucru nu 
este acceptabil. Este un fel de truc și este extrem de 
periculos. 

În plus, este o pretenţie fără acoperire. Unii oa- 
meni au avantaje pe care alte persoane nu le au — 
lucru evident. Și dacă iei pe cineva și îl privesti prin 
prisma numeroaselor categorii în care poate fi înca- 
drat, vei descoperi că din anumite puncte de vedere 
se descurcă mai bine decât alții — uneori din motive 
arbitrare —, iar din altele, mai rău. 

Să mergem mai departe: istoric vorbind, la ce 
interval de timp te referi exact? Vrei să spui că deoa- 
rece, relativ vorbind, strămoșii mei au fost privilegiați 
acum 150 de ani, ar trebui să plătesc cumva pentru 
asta acum? Și esti așa de sigur că strămoșii mei erau 
privilegiați? Din câte ştiu — ca să iau exemplul fami- 
liei paterne —, tatăl meu a crescut până la cinci ani 
într-o cabană cu trei camere. Bunica mea a fost fe- 
meie de serviciu pentru fermele din centrul orașului 
Saskatchewan în anii '30. A gătit pentru echipajele 
de la treierat. A tăiat stive de lemne înalte cât cabana 
ca să poată trece de iarnă. Deci unde e privilegiul? 

Presupun că se lipește de mine ca o consecință a rasei 
mele. Aha, înțeleg. Adică urmează să avem o discuție 
despre rasă, nu-i așa? 

Și aceasta este problema stângii toxice: totul este 
despre identitatea de grup. Deci să ducem argumen- 
tul mai departe și să spunem: „Bine, bine, din cauza 
culorii pielii mele, sunt, din perspectivă istorică, pri- 
vilegiat“. Și ce dacă? O să faceți ca toti să plătească 
pentru o anumită inechitate istorică pe baza rasei 
lor? 

Și veți privi istoria relațiilor dintre bărbați si fe- 
mei ca fiind bazată în mod fundamental pe opresi- 
une? Așa trebuie să gândim, că bărbații și femeile 
nu au cooperat pe parcursul istoriei pentru a ieși 
din catastrofa fundamentală care a fost istoria întot- 
deauna? Lucrurile nu au stat așa, în ciuda faptului 
că, în 1895, o persoană obișnuită din lumea vestică 
trăia cu mai puțin de un dolar pe zi, ceea ce este cu 
mult sub standardele actuale ale ONU pentru sărăcia 
extremă. Cumva trebuie să reevaluăm acest fapt și să 
spunem că nu, realitatea fundamentală a lumii a fost 
că bărbații le-au oprimat pe femei? 


RUDYARD GRIFFITHS: Asta mă aduce la un alt argument 
pe care îl vei auzi fără îndoială în seara asta, anume 
că bărbaţii trebuie să-şi restrângă privilegiile. În spe- 
cial în rândul femeilor — mișcarea #MeToo — s-a 
produs o trezire, o conștientizare a puterii femeilor în 

societate și este timpul ca aceasta să fie recunoscută. 
Care va fi răspunsul tău? 


JORDAN PETERSON: În primul rând, atunci când discuția 
este despre putere, mă trec fiori, parțial pentru că o 
parte din doctrina postmodernă, în special în alianță 
cu neomarxismul — cea mai ciudată alianță a lumii, 
după părerea mea —, afirmă că totul este legat de 
putere. lar eu nu cred asta. Cred că ierarhiile sunt 
numai o chestiune de putere atunci când s-au trans- 
format deja în tiranii și nu cred că ierarhiile funda- 
mentale care caracterizează Occidentul sunt tiranice, 
comparativ vorbind. 

Desigur, în comparaţie cu ierarhiile paradiziace 
născocite de o imaginație utopică, cele pământeşti 
sunt iadul pur, dar, în comparaţie cu cele existente 
azi în oricare colț al lumii și cu cele care au existat 
de-a lungul istoriei, nu sunt chiar rele. 

Ideea este că, odată ce au apărut metodele con- 
traceptive sigure, lucru care s-a întâmplat abia în 
anii 1960, femeile au fost în cea mai mare parte 
bine primite — unii li s-au opus, dar în cea mai 
mare parte au fost bine primite — în orice poziție 
de autoritate și competență care putea fi pusă la 
dispoziția lor, până când au devenit, acum, aproape 
trei sferturi din studenții de la disciplinele umaniste 
și sociale. Ele domină domeniile care au legătură cu 
sănătatea. 

Deci cât de repede te poți aştepta să aibă loc o 
transformare? Argumentul este: da, dar nu s-ar fi în- 
tâmplat niciodată asta fără presiuni politice. Nu... îmi 
pare rău. Schimbarea a fost declanşată de metodele 
contraceptive. Și asta a făcut totul posibil. Metodele 
contraceptive, igiena menstruală și toate acele lucruri 
pe care nimeni nu le ia în considerare au generat 
oportunități mai multe pentru femei. Și lucrurile s-au 
schimbat complet în, cât, 50 de ani? Cât de repede 
crezi că se pot întâmpla aceste lucruri? 


RUDYARD GRIFFITHS: Bine punctat. 


JORDAN PETERSON: Eu nu sunt cu siguranță împotriva 
egalității de șanse. Ce trebuie să fie în neregulă cu 
tine ca să fii împotriva egalității de șanse? Chiar dacă 
ești egoist — dacă nu ești dornic de distrugere, ci ești 
doar egoist, să zicem —, bunul simț te îndreaptă către 
egalitatea de șanse, cel puțin pentru că oferă posi- 
bilitatea de a exploata numărul maxim de oameni 
calificați și talentați. 
Cât despre egalitatea rezultatelor, ei bine... 


RUDYARD GRIFFITHS: Vom păstra asta pentru confrunta- 
rea de mai târziu. Întrebarea finală, pe care am pus-o 
tuturor participanților la dezbatere: încotro crezi că 
se îndreaptă polemica pe marginea corectitudinii 
politice? Crezi că e vorba de un spasm cultural sau 

că avem de-a face cu ceva mai profund, un nou tri- 
balism, un nou set de antagonisme care vor fi mult 
mai greu de conciliat? Ce crezi? 


JoRDAN PETERSON: Cred că va depinde de cât de bine 
ne comportăm fiecare în următorii zece ani, pentru 
că lucrurile ar putea deveni mult mai bune peste tot, 
foarte repede. Sau am putea regresa la tribalismele 
noastre idioate din secolul XX. 

Aș spune că există o presiune foarte mare în am- 
bele direcții. Știi, sunt mulțumit de faptul că atât de 
mulți oameni au asimilat materialul psihologic pe 
care l-am furnizat online și fac tot ce pot pentru a se 
strânge laolaltă. 

Mă doare sufletul că aproape totul este transfor- 
mat acum într-o dispută politică polarizată și nu pare 
să existe nicio înțelegere a faptului că nu totul este 
politic. De fapt, nu cred că discuția despre corectitu- 
dinea politică este politică. Cred că este atât teologică, 
cât și filosofică, dar este foarte des prezentată în ter- 
meni politizati, nu în ultimul rând pentru că, dacă eşti 
influențat de ideologia colectivistă a stângii radicale, 
acesta este singurul teren de joc. Jocurile de putere sunt 
determinate de ierarhiile celor aflați în conflict. 

Libertatea de exprimare este cu adevărat inte- 
resantă, deoarece la stânga radicală nu există nicio 
dezbatere despre libertatea de exprimare. Nu poți 
avea o dezbatere despre libertatea de exprimare de 

pe o astfel de poziție ideologică — pentru că nici nu 
există așa ceva. Tot ce există sunt unii care joacă pen- 
tru putere în cadrul grupurilor lor respective şi care 
asumă acele poziții care le conferă avantaje. Asta este 
axioma de bază a acestui sistem interpretativ. 

Deci motivul pentru care libertatea de exprimare 
a devenit politizată este că, dacă adoptați punctul 
de vedere colectivist, este o fantezie. S-ar putea să 
crezi că vorbeşti liber, dar, de fapt, tot ce faci e să-ți 
exprimi privilegiul. 


RUDYARD GRIFFITHS: Adică vorbeşti în numele genului 
tău, al clasei tale, al rasei tale. | 


JORDAN PETERSON: Absolut. Iar insistența postmodernă 
asupra identității are un aspect care mi se pare comic 
într-un mod foarte, foarte sumbru, anume apariția 
intersectionalitatii, datorată faptului că teoreticienii 
intersectionalitatii au identificat călcâiul lui Ahile al 
perspectivei colectiviste. Ceea ce au înțeles ei a fost: 
„Să zicem că am rezolvat cu grupurile standard, dar 
oare cum interacționează ele?“ (Nu știu de ce se con- 
sideră că grupurile standard sunt date de sex, etnie și 
rasă, dar, de dragul argumentului, să spunem că aşa 
stau lucrurile.) Ei bine, da, ce facem cu asta? Ce fa- 
cem cu faptul că genul este diferențiat la infinit, mai 
ales din perspectiva stângii. Și cum rămâne cu faptul 
că există nenumărate variații etnice? Ce veți face? 

Veti tine seama de interactiunea dintre toate acestea? 
Iar răspunsul lor este că da, vor încerca să facă asta 
înainte să renunțe la ideologia lor. Dar realitatea este 
că motivul pentru care Vestul a ales o perspectivă 
radical individualistă se datorează faptului că acum 
2 000 de ani ne-am dat seama — cel putin asta a stat 
la originea gândirii individualiste — că fiecare este 
unic, că poți diviza apartenența la grupuri a unui 
om până la nivelul individualului. Nu știu ce se va 
întâmpla. Cred că universitățile, de exemplu, și-au 
făcut-o cu mâna lor. Nu cred că pot scăpa de asta. Am 
văzut cum s-au destrămat organizații mari și acest 
lucru se poate întâmpla foarte des. O singură eroare 
majoră poate duce la asta. 


RuDYARD GRIFFITHS: Mulţumesc, Jordan. Iti apreciez 
pasiunea si dorinta de a intra in dialog cu ideile altor 
persoane, in spiritul unui schimb liber si deschis. 


JORDAN PETERSON: Bun, să sperăm că va merge bine, că 
va fi o discuţie inteligentă și că vom ajunge undeva. 

RUDYARD GRIFFITHS: Doamnelor și domnilor, bine ati 
venit. Numele meu este Rudyard Griffiths și am pri- 
vilegiul de a modera dezbaterea din seara aceasta. 

Vreau să încep prin a ura bun venit telespectato- 
rilor din întreaga Americă de Nord — care ne recepti- 
onează în Canada pe postul public, CPAC, iar în SUA 
pe canalul C-SPAN —, precum și celor care ne ascultă 
în cadrul emisiunii Ideas a postului CBC Radio. 

Un călduros salut publicului online care urmă- 
rește această dezbatere — peste 6 000 de utilizatori în 
acest moment — pe Facebook Live, pe Bloomberg.com 
și pe Munkdebates.com. Suntem încântați să vă avem 
ca participanți virtuali la dezbaterile din această 
seară. 

Și salutări vouă, celor peste 3 000 de spectatori 
care ați umplut Sala Roy Thomson pentru o nouă 
Dezbatere Munk. Vă mulțumesc pentru sprijinul 
constant acordat dezbaterilor de calitate superioară 
axate pe marile teme ale zilei. 

Această dezbatere marchează startul celei de-a 
zecea sesiuni, și o începem simțind lipsa cuiva care a 
fost vital pentru această serie de dezbateri, din toate 
punctele de vedere. Pasiunea sa pentru idei şi dra- 
gostea sa pentru dezbateri sunt cele care au inspirat 
înființarea noastră în 2008, iar energia, generozitatea 
și perseverenta lui au fost deosebit de importante în 
a ne permite să fim recunoscuţi la nivel internațional 
drept una dintre cele mai de succes serii de dezbateri 
din lume. 

Filantropia şi realizările lui sunt remarcabile. 
Cu toții ne amintim de donația de 100 milioane 
de dolari făcută toamna trecută centrului cardiac al 
Spitalului Toronto, donaţie care va transforma viețile 
a milioane de canadieni. Suntem cu toţii mari fani 
și suporteri ai Școlii Munk de Afaceri Internaționale 
și Politici Publice din campusul Universităţii din 
Toronto, reprezentată în această seară de mulți stu- 
denti din programul ei de masterat — felicitări vouă! 
Și, de asemenea, trebuie să ne aducem aminte ce 
donație generoasă a făcut primăvara trecută acestei 
serii de dezbaterii, o zestre care ne va permite să orga- 
nizăm multe evenimente ca acesta pentru mulți ani 
de acum încolo. 

Acum, cunoscându-l pe sponsorul nostru, știm 
că ultimul lucru pe care acesta și l-ar dori ar fi să mar- 
căm absența sa printr-un moment de tăcere — nu 
era stilul său. Asa că haideţi să celebrăm, în schimb, 

un mare canadian, o mare viață, marea moștenire a 
răposatului Peter Munk. Bravo, Peter! 

Mulţumim tuturor. Știu că ar fi apreciat aceste 
aplauze. Și vreau să le mulțumesc lui Melanie, lui 
Anthony și lui Cheyne că sunt prezenți aici pentru a 
lua parte la impactul pozitiv pe care Peter continuă 
să îl aibă asupra dezbaterii publice din Canada. Vă 
mulțumim că ati venit. 

Avem pregătită pentru voi în această seară o dez- 
batere extraordinară. Haideţi să prezentăm mai întâi 
echipa pro, care va argumenta în favoarea motiunii 
din această seară: „Ceea ce tu numești corectitudine 
politică eu numesc progres“. Să-i urăm bun venit pe 
scenă scriitorului premiat, savantului și realizatorului 
de la NPR Michael Eric Dyson. 

Partenera de dezbatere al lui Michael este, de 
asemenea, o scriitoare de succes. Este editorialistă la 
New York Times și o persoană care va aduce o perspec- 
tivă puternică şi distinctă în această seară: Michelle 
Goldberg. 

O echipă grozavă de participanți la dezbatere 
merită oponenți pe măsură. Argumentează împo- 
triva acestei motiuni — „Ceea ce tu numesti co- 
rectitudine politică eu numesc progres“ — actorul 
premiat cu Emmy, scenaristul, autorul, dramaturgul, 
jurnalistul şi poetul Stephen Fry. Coechipierul lui 
Stephen este profesor de psihologie la Universitatea 
din Toronto, un adevărat fenomen pe YouTube 

și autorul bestsellerului internațional 12 reguli de 
viață. Doamnelor și domnilor, de la Toronto, Jordan 
Peterson. 

Pe parcursul acestei seri, am cerut publicului de 
aproximativ 3 000 de persoane să voteze asupra mo- 
tiunii: „Ceea ce tu numești corectitudine politică eu 
numesc progres“. Să vedem rezultatele. Votul dina- 
intea dezbaterii este: 36% sunt de acord, 64% sunt 
împotrivă. Aşadar, în joc este şi votul sălii. 

Am întrebat și câți dintre voi sunteți dispuși să 
vă schimbaţi votul pe parcursul dezbaterii din seara 
asta. Aveţi o opinie fermă sau ati putea fi convinși 
de către una dintre cele două echipe să vă schimbaţi 
votul de-a lungul următoarei ore și jumătate? Haideţi 
să vedem rezultatele: 87% au spus că pot fi convinși 
să-și schimbe votul, 13% au spus că nu. Așadar, un 
public foarte deschis la minte. Dezbaterea încă nu e 
decisă. 

În ce privește ordinea agreată a vorbitorilor, voi 
da cuvântul lui Michelle Goldberg pentru cele șase 
minute de remarci de deschidere. 


MICHELLE GOLDBERG: Mulţumesc! Rudyard știe că initial 
am dat înapoi în fața motiunii pe care o dezbatem în 
seara aceasta, pentru că sunt multe lucruri care se în- 
cadrează în ceea ce se numeşte corectitudine politică 
pe care eu nu le numesc progres. Nu agreez boicotu- 
rile mediatice sau semnalele de alarmă. Asemenea 

multor liberali de vârstă mijlocie, găsesc că multe 
aspecte din cultura studențească a justiției sociale 
sunt deranjante — deși nu cred că această diferență 
între generații aduce realmente ceva nou la cultura 
toxică a acuzațiilor de pe rețelele sociale — şi cred că 
este bine să intru în dezbatere cu oameni ale căror 
idei nu le agreez, motiv pentru care sunt aici. 

Așadar, dacă în rândurile publicului se află răz- 
boinici în favoarea justiției sociale, simt că trebuie să 
vă cer scuze, deoarece probabil veți considera că nu 
vă apăr ideile în mod adecvat. Dar motivul pentru 
care mă situez de această parte a scenei este că notiu- 
nea de corectitudine politică nu este doar o etichetă 
pentru excesele stângiste din campusurile univer- 
sitare sau pentru oamenii care se comportă agresiv 
pe Twitter. Cred că ea poate fi folosită, mai ales așa 
cum este prezentată de către domnul Peterson, ca un 
mod de delegitimare a oricărei tentative din partea 
femeilor și a minorităților rasiale și sexuale de a lupta 
contra discriminării sau chiar de a susține că discri- 
minarea de acest tip este reală. 

În ediția de azi, New York Times îl citează pe dom- 
nul Peterson cu următoarea afirmație: „Oamenii care 
susțin că societatea noastră este patriarhală și opre- 
sivă nu vor să admită că ierarhia actuală ar putea fi 
bazată pe competență“. Ceea ce nu mi se pare chiar 
atât de deplasat, dat fiind că sunt americancă, iar 
președintele nostru este Donald Trump, dar este o 


57 


58 


Corectitudinea politică. Dezbaterile Munk 


asumptie care cred că stă la baza unei viziuni asupra 
lumii din perspectiva căreia orice contestare a ierar- 
hiei actuale este respinsă pe motiv că ar fi corectitu- 
dine politică. 

Mai cred că ar trebui să fim clari că aceasta nu este 
o dezbatere despre libertatea de expresie. Domnul 
Peterson s-a referit cândva la ceea ce el a numit „di- 
abolica treime a echităţii, diversității si incluziunii“, 
afirmând: „Aceste trei cuvinte — dacă auziti oamenii 
rostind aceste trei cuvinte, știți cu cine aveți de-a face 
și trebuie să luați distanță, pentru că este o combina- 
tie inacceptabilă“. 

El susține că filmul Regatul de gheață (Frozen) con- 
stituie propagandă pentru corectitudinea politică și 
la un moment dat a propus ideea creării unei baze de 
date care să conțină cursurile universitare, astfel încât 
studenții să poată evita teoria critică postmodernă. 

Astfel, în criticile la adresa corectitudinii politice 
văd uneori o încercare de a epura gândirea de anu- 
mite categorii analitice care seamănă, cred, cu cele 
mai rele caricaturi ale justiției sociale de stânga, care 
vrea să se descotorosească de orice are iz de colonia- 
lism, patriarhat sau supremație albă. 

De asemenea, nu prea cred că în dezbatere se 
află valoarea Iluminismului, cel putin nu in mo- 
dul în care susține acest lucru cineva precum 
domnul Fry, care cred că este un susținător al va- 
lorilor Iluminismului. Efortul de a extinde drepturi 

și privilegii, cândva acordate doar proprietarilor 
de pământ albi şi heterosexuali, reprezintă chiar 
Iluminismul sau este în mare măsură în acord cu 
acesta. Pentru a cita un bărbat alb mort, John Stuart 
Mill: „Despotismul tradițiilor este pretutindeni un 
obstacol în calea progresului uman“. 

Cred că unii dintre adversarii noștri consideră 
că, dimpotrivă, a contesta despotismul tradițiilor 
reprezintă un atac corect politic asupra unei ordini 
naturale transcendente. 

Pentru a-l cita din nou pe domnul Peterson, fie- 
care gen, fiecare sex se confruntă cu nedreptati, dar 
a considera asta o consecință a structurii sociale nu 
e acceptabil — cauza e de fapt natura însăși, nu vi 
se pare? Totuși, există excepții, deoarece domnul 
Peterson crede în intervențiile sociale pentru a reme- 
dia unele tipuri de nedreptate — aşa se face că în New 
York Times el se declară în favoarea „monogamiei 
obligatorii, pentru a remedia suferințele bărbaților 
care nu au parte în mod echitabil de sex“. 

În ce privește dezbaterea corectitudinii politice, 
am mai fost în această situație. Allan Bloom, autorul 
cărții Criza spiritului american, compara „tirania“ fe- 
minismului din mediul academic cu cea a Khmerilor 
Roșii, iar el a scris asta când femeile constituiau doar 
10% din totalul profesorilor universitari. 

Merită să privim în urmă la ceea ce a fost con- 
siderat enervant, revoltător de corect politic în anii 

1980, ultima dată când am avut această dezbatere. 
Printre aceste lucruri, a nu putea să numești membrii 
triburilor indigene „indieni“ sau a trebui să foloseşti 
termeni cu cratimă — cel putin în Statele Unite —, 
precum „afro-american“. Sau a adăuga femeile sau 
persoanele de culoare la curriculumul cursurilor de 
civilizație occidentală sau a nu face glume despre 
persoanele gay sau a nu folosi „retardat“ pentru 
persoanele cu dizabilități. Înţeleg: conceptele noi, 
cuvintele noi ne stau în gât. Modul în care suntem 
obișnuiți să vorbim și să gândim pare firesc și nor- 
mal, prin definiție. Iar apoi, termenii noi, conceptele 
noi care au o utilitate socială sunt adoptate, iar cele 
care nu au, dispar. Dacă ne întoarcem în anii 1970, 
abrevierea Ms. — ca alternativă la Miss (Domnișoara) 
sau Mrs. (Doamna) — a fost adoptată. Iar womyn (în 
loc de women, „femei“), cu „y“, nu a rezistat. Și sper 
să privim cândva în urmă și să ne minunăm de ideea 
că pronumele de gen neutru au putut părea vreodată 
o amenințare existențială la adresa cuiva. 

Dar cred că deocamdată acest lucru nu este clar. Şi 
s-ar putea să nici nu devină prea curând, dat fiind că, 
dacă ne uităm în jurul lumii acum, sunt multe locuri 
care au devenit mai putin cosmopolite și care au reve- 
nit la un model patriarhal în numele stopării haosului. 
Și par a fi niște locuri în care nu se trăiește bine. 

Eu vin din Statele Unite, care traversează în mo- 
mentul de față o încercare monumentală de a anula 

progresul social în numele pericolului corectitudinii 
politice. Și, ca cineva care trăiește acolo, vă asigur că 
asta nu pare să fie un progres. Vă mulțumesc. 


RupyarD GriFFITHS: Minunat punct de plecare pentru 
dezbatere, Michelle. Mulţumim. Acum am să-i cer lui 
Jordan Peterson să vorbească pentru echipa „contra“. 


JORDAN PETERSON: Salutare! Așadar, mai întâi ar tre- 
bui să hotărâm despre ce vorbim. Nu vorbim des- 
pre viziunea mea asupra corectitudinii politice, în 
pofida a ceea ce ati putea deduce din comentariile 
ante-vorbitoarei. 

lată cum văd eu lucrurile: ca să fim uniți, avem 
nevoie în esență de un fel de narațiune atotcuprinză- 
toare la rezoluție mică. Și avem nevoie de o narațiune 
care să ne unească, pentru că altfel nu avem pace. 

Ce se întâmplă acum în universități și, mai larg, 
în societate este o dezbatere între două naratiuni la 
rezoluție mică, niciuna dintre ele nefiind completă 
și corectă în toate privintele, deoarece acestea nu 
pot cuprinde toate detaliile. În mod evident, ființele 
umane au un element individual și unul colectiv — 
un element de grup, să spunem. Întrebarea este: care 
poveste ar trebui să fie mai importantă? 

lată cum văd eu lucrurile: în Occident, avem 
ierarhii stabile rezonabil de funcționale, rezonabil de 
libere și remarcabil de productive, care sunt deschise 

în a tine seama de cei dezavantajati, pe care îi ge- 
nerează ierarhiile de obicei. Societăţile noastre sunt 
mai libere și funcționează mai eficient decât orice 
altă societate din lume prezentă sau trecută. În ce mă 
privește — și cred că există un temei serios pentru o 
asemenea presupunere —, acest lucru se datorează 
faptului că marea narațiune fundamentală de rezo- 
lutie mică după care ne-am orientat în Occident este 
una a suveranității individului. Și e o narațiune care 
se bazează pe ideea că, luând totul în considerare, cel 
mai bun mod în care o persoană poate relationa cu o 
alta este de la individ la individ, reactionand la acea 
persoană ca și cum ar fi parte a procesului psiholo- 
gic prin care lucrurile pe care nu le înțelegem pot fi 
totuși explorate, iar lucrurile care nu sunt bine orga- 
nizate în societate pot fi totuși îndreptate. Motivul 
pentru care suntem valoroși ca indivizi — atât în ce 
privește drepturile, cât și în ce priveşte responsabi- 
litatile noastre — este că acesta este scopul nostru 
principal, și în asta constă noblețea noastră și aceasta 
este funcția noastră. 

Din punctul meu de vedere, ceea ce proliferează 
în universități, în particular, și se răspândește foarte 
repede în restul societății — inclusiv în lumea cor- 
poratistă, iar lucrul acesta ar trebui mai degrabă să-i 
deranjeze pe cei din această lume — este o narațiune 
colectivistă. Și, desigur, există o oarecare utilitate 
într-o narațiune colectivistă, pentru că toti facem 

parte din grupuri în diferite moduri. Dar narațiunea 
colectivistă impusă de corectitudinea politică este 
o parodie ciudată a postmodernismului si a neo- 
marxismului, iar afirmația sa fundamentală este că 
nu, nu eşti în mod esenţial un individ, ci, în esență, 
un membru al unui grup. Acest grup ar putea fi cel 
dat de etnia, sexul ori rasa ta sau ar putea fi oricare 
dintre nenumăratele grupuri potențiale din care faci 
parte, pentru că faci parte din multe. Ideea este că 
ar trebui să fii în mod esențial luat în considerare 
la un loc cu cei care sunt ca tine, dintr-o anumită 
perspectivă, și fac parte din acelaşi grup — aceasta 
este prima afirmație. 

Cea de-a doua este că modul potrivit de a vedea 
lumea este ca un câmp de luptă între grupuri care au 
mai multă sau mai puțină putere. Deci mai întâi de- 
finim grupurile, apoi plasăm individul în contextul 
grupului, privim bătălia dintre grupuri din contextul 
de grup și, ca atare, vedem istoria doar ca o conse- 
cinta a jocurilor de putere dintre diferite grupuri. 
Asta elimină orice luare în considerare a individu- 
alului la un nivel fundamental, de bază, precum și 
orice idee privind libertatea de exprimare. Pentru că 
dacă ești un astfel de colectivist convins, libertatea de 
exprimare nici nu există. Aceasta nu este subiect de 
dezbatere între cei care fac parte din stânga radicală 
și noi, ceilalți; din perspectiva colectivistă, nu există 
ceva de genul libertății de exprimare, deoarece pentru 

un individualist, libertatea de exprimare constituie 
modul fundamental în care înțelegem lumea și în 
care reorganizăm societatea de o manieră adecvată. 

În schimb, pentru genul de colectivist din stânga 
radicală care este asociat cu perspectiva corectitudinii 
politice, atunci când vorbeşti, tot ce faci este să par- 
ticipi la un joc de putere în numele grupului tău. Și 
nici nu poți face altceva, pentru că la asta se rezumă 
totul. Și asta e tot ce există nu doar din perspectiva 
a ceea ce ești acum ca individ și a modului cum ar 
trebui să fie privită societatea, dar în asta constă și 
narațiunea fundamentală a istoriei. De exemplu, în 
universitățile noastre se presupune că cel mai bun 
mod de a conceptualiza civilizația occidentală este ca 
fiind un patriarhat opresiv și că cel mai bun mod de 
a interpreta relațiile dintre bărbaţi și femei de-a lun- 
gul secolelor este asuprirea femeilor de către bărbați. 

Nicio ierarhie nu există fără tirania sa. Acesta 
este un adevăr axiomatic, oamenii au recunoscut 
asta de mii de ani. Iar ierarhiile chiar tind spre tira- 
nie, cei care dețin puterea fiind tentaţi să le detur- 
neze în interes propriu. Însă asta se întâmplă când 
ierarhiile devin corupte. Avem în societățile noastre 
mecanisme de prevenire a transformării ierarhiilor 
în ceva intolerabil de corupt și aceste mecanisme 
funcționează destul de bine. 

De asemenea, aș dori să subliniez următorul lu- 
cru: să nu credeți că aici dezbatem dacă empatia este 

sau nu utilă, nici dacă oamenii care sunt „contra“ 
motiunii sunt lipsiți de empatie. Știu foarte bine — la 
fel ca domnul Fry, sunt sigur — că aceste ierarhii tind 
să producă situații in care oamenii rămân blocați 
în număr mare în partea de jos, iar cei care au fost 
dezavantajati de ierarhii au nevoie de o voce politică, 
care este vocea adecvată și necesară a stângii. 

Dar asta nu este totuna cu a proclama că nivelul 
corect de analiză pentru marea narațiune unifica- 
toare este că noi toti trebuie să ne identificăm în 
mod fundamental cu grupurile cărora le apartinem 
si că lumea trebuie interpretată ca un câmp de bătă- 
lie între diferite forme de tiranie, ca o consecință a 
acelei afilieri la un grup sau altul. 

lar a opera cu această narațiune nu este un pro- 
gres, credeti-ma, și cu siguranță nu am văzut acest 
„progres“ în universități. Am văzut, în schimb, si- 
tuatii precum ceea ce s-a întâmplat la Universitatea 
Wilfrid Laurier. Nu vom vedea progres: ne vom în- 
toarce exact la același tip de tribalism care caracteri- 
zează stânga. Mulţumesc. 


RuDYARD GRIFFITHS: Mulţumesc, Jordan. Michael Eric 
Dyson, cele sase minute ale tale incep acum. 


' Aluzie la cazul asistentei universitare Lindsay Shepherd, care a fost cri- 
ticată de conducerea Universităţii Wilfrid Laurier pentru că, la un semi- 
nar, le-a pus studenților un fragment dintr-o dezbatere în care Jordan 
Peterson critica obligativitatea folosirii în mediul academic a pronumelor 
neutre din punctul de vedere al genului. (N.r.) 

MicHaEL Eric Dyson: Mulţumesc frumos! Este o opor- 
tunitate minunată pentru mine să mă aflu aici, în 
Canada. Mulţumesc mult! Voi sta aici la podium — 
sunt predicator și voi cere o contribuție financiară la 
sfârșitul prezentării mele! 

Aceasta este proba costumului de baie în con- 
cursul de frumusețe intelectuală, asa că permiteti-mi 
să vă arăt curbele gândirii mele. O, Doamne, toc- 
mai am făcut o afirmaţie incorectă politic? Cum am 
ajuns la punctul în care deturnarea discursului pri- 
vind corectitudinea politică a devenit un fel de dis- 
tinctie maniheistă între noi și ei? Această fantasmă 
eșuată este remarcabilă deopotrivă pentru claritatea 
sa, cât și pentru contextul neclar din care a apărut. 
Interesant pentru mine este că atunci când vorbim 
despre stânga radicală, mă întreb: despre cine vor- 
bim? Vreau să mă alătur acestor oameni. Dar ei nu 
conduc nimic. Vin dintr-o tara în care cineva scrie in 
fiecare zi pe Twitter și-și toarnă răutățile și minciu- 
nile din punct de vedere moral unei națiuni pe care 
a transformat-o într-un bâlci. Voi îl aveți pe Justin’, 
noi îl avem pe Donald! 

Interesant este așadar că această corectitudine 
politică s-a preschimbat într-o caricatură a stângii. 
Stânga a venit cu ideea „corectitudine politică“, e 
nevoie să vă amintesc? Ne săturaserăm de propriile 


| Justin Trudeau (n. 1971): liderul partidului liberal si prim-ministru al 
Canadei. (N.r.) 

noastre scuze, de excesele și exagerările noastre, 
ne-am arătat dispuși să fim autocritici într-un mod 
în care confrații — și compatrioții mei — mă tem 
că nu sunt. Nu vă luați prea în serios — zambiti. Nu 
vă luați deloc în serios, dar ceea ce faceți să faceți 
cu mare seriozitate. Acum, asta s-a transfigurat în- 
tr-o încercare de a caracteriza stânga radicală. Stânga 
radicală este o metaforă, un simbol, un apendice. 
Practic nu există, numără puțini oameni. Eu petrec 
mult timp în campusurile universitare, nu văd mulți 
oameni de genul acesta. 

Când aud de politici identitare, sunt uluit. 
Politică identitară colectivistă? Ultima dată când am 
verificat, noțiunea de rasă a fost inventată de cultura 
dominantă care dorea să aibă anumite grupuri la che- 
remul ei. Invenţia rasei a apărut la cererea culturii 
dominante de a subordona pe alții — adică la cererea 
patriarhatului, corect? 

Patriarhatul a fost pretenția bărbaților ca doar 
perspectiva lor să conteze. Frumusețea feminismului 
nu constă în a pune capăt conflictelor dintre bărbați 
și femei, ci în simpla afirmare a faptului că bărbaţii 
nu au automat ultimul cuvânt. Desigur, în cariera 
mea, asta nu s-a întâmplat niciodată. 

Și astfel, politicile identitare au devenit o oaie 
neagră a dreptei, dar dreapta nu înțelege în ce mă- 
sură identitatea a fost impusă negrilor și oameni- 
lor de culoare de la bun început, precum și asupra 

femeilor și a persoanelor transgender. Crezi că eu 
vreau să fac parte dintr-un grup care este în mod 
constant detestat de către oameni la Starbucks? Eu 
îmi văd de treburile mele negre, doar merg pe stradă, 
dar identitatea de grup mi-e impusă. Oamenii nu 
spun: „Uite, trece un negru — extrem de inteli- 
gent, elocvent, volubil, capabil de furie retorică 
la comandă —, nu ar trebui să-l luăm la întrebări 
privind statutul său legal“. Nu, ei mă tratează ca 
făcând parte dintr-un anumit grup, iar problema — 
pe care prietenii noștri nu vor s-o recunoască — este 
că hegemonia, dominația acelui grup a fost atât de 
agresivă, încât ne-a negat oportunitatea de a exista 
ca indivizi. 

Individualismul este momentul definitoriu al mo- 
dernitatii. Domnul Peterson are dreptate. Cu toate 
acestea, dezvoltarea individului a fost bazată pe con- 
ceptii privind inteligența — Immanuel Kant, David 
Hume și alții. Din punct de vedere filosofic, Descartes 
este cel care aduce cunoașterea în discuție, spunând că 
aceasta se bazează pe un soi de raport cu o inteligență 
ideală, cu natura noastră reflexivă. Și astfel, ideea s-a 
înrădăcinat în însuși solul existenței noastre. 

Așadar, cunoașterea are o bază carnală, iar ceea 
ce vă spun este că această cunoaștere pe care o aduc 
ca persoană de culoare are de-a face cu corpul meu, 
deoarece știu ce gândesc oamenii despre mine și știu 
cum reacționează la mine, iar asta nu e o teorie. 

Mă irită semnalele de alarmă? Singurul semnal 
de alarmă pe care îl doresc este cel de la un polițist — 
ai de gând să mă împuști? Pentru că vin din America, 
unde se întâmplă atât de des ca tinerii negri să fie 
omorâți fără să fie înarmați și fără să fi provocat pe 
nimeni. 

Așa că pentru mine politica identitară este ceva 
foarte serios. Și să vă zic ceva interesant în legătură 
cu spaţiile sigure, că tot se vorbește despre univer- 
sitate — şi eu predau la universitate. Uite ce, nu ai 
nevoie de un spațiu sigur dacă, pentru tine, corpul 
tău este un spațiu sigur. Unele lucruri sunt exage- 
rate, unele sunt ridicole, înțeleg. Cred că sala de curs 
este un spațiu robust pentru învățarea temeinică. 
Cred în chestionarea cunoașterii pe baza înțelegerii 
noastre comune privind valorile fundamentale ale 
Iluminismului. În același timp, unii oameni nu sunt 
egali cu alții, deci trebuie să înțelegem condiţiile in 
care au apărut și în care au fost ignorati și atacați de 
cultura lor. 

Și nu ştiu smiorcăiți mai mari decât albii care se 
plâng: „Mami, mami, ăștia nu ne lasă să ne jucăm 
și să avem tot ce aveam sub vechiul regim, în care 
eram de dreapta, rasiști și aveam supremația rasială și 
dominația și patriarhatul și îi uram pe homosexuali 
și pe lesbiene și pe transsexuali“. Da, trebuie să îm- 
parți cu alții, asta nu este lumea ta, asta este lumea 
tuturor. 

Și dati-mi voie să închei spunând încă ceva. Vă 
amintiți povestea aceea a lui David Foster Wallace, 
cu doi pești care înoată împreună și, din direcția 
opusă, vine un pește mai în vârstă care zice: „Salut, 
cum e apa?“ Cei doi continuă să înoate, iar unul 
îl întreabă pe celălalt: „Ce naiba e apa?“ Pentru că 
atunci când ești scufundat în ceva, nu știi asta; când 
esti dominant, nu știi asta. Keyser S6ze a spus că cel 
mai grozav lucru pe care l-a făcut diavolul a fost să-i 
facă pe oameni să creadă că el nu există. La fel stau 
lucrurile și cu supremația albă. 


RupyarD GRIFFITHS: Multumim, Michael. Stephen, tu 
urmezi. Vom fixa ceasul la șase minute. 


STEPHEN Fry: Voi încerca să fiu cât mai scurt cu pu- 
tinta, pentru că, dacă ratez avionul spre Londra, o să 
mă ia soacra la rost. 

Acceptând să particip la această dezbatere și poziti- 
onându-mă în această tabără, sunt pe deplin conștient 
că mulți oameni care aleg, incorect în opinia mea, să 
vadă această problemă în termenii de stânga şi dreapta 
— termeni care și-au pierdut sensul și valoarea după 
părerea mea — vor crede că trădez cauzele și valorile 
pe care le-am susținut atâția ani. Am avut deja parte 
de o mulțime de neplăceri pentru simplul fapt că am 
acceptat să stau alături de profesorul Peterson, ceea ce 
constituie chiar motivul pentru care mă aflu aici. 


Corectitudinea politică “ 


Stau alături de cineva cu care am diferențe de 
opinie — nu doar cu privire la politică, ci și la tot 
felul de alte lucruri — tocmai pentru că, după părerea 
mea, toate astea trebuie să înceteze: această furie, 
aceste resentimente, această ostilitate, această intole- 
ranta; şi, mai presus de orice, această atitudine plină 
de certitudini de tipul „ești cu noi sau eşti împotriva 
noastră“. O mare prăpastie a apărut în lumea noas- 
tră. Această falie crește în fiecare zi. Niciuna dintre 
părți nu aude niciun cuvânt pe care ceilalți îl strigă; 
nici nu dorește. 

În timp ce aceste armate de propagandiști ai 
războaielor culturale se ciocnesc, dedesubt, în enor- 
mul spațiu dintre cele două tabere, popoarele lumii 
încearcă să-și ducă traiul mai departe, rând pe rând 
năucite, plictisite și trădate de zgomotele oribile și de 
exploziile care răsună peste tot. Cred că este timpul 
ca această nebunie, acest joc toxic — un joc binar, cu 
sumă zero — să înceteze înainte să ne autodistrugă. 

Și hai să-mi dau arama pe față înainte de a merge 
mai departe; politetea mă obligă să vă ofer o idee 
despre cine sunt. Toată viața mea de adult am fost 
o persoană cu vederi de stânga, ușor de stânga, un 
liberal moale, un papă-lapte, o persoană blajină. Nu 
un socialist înflăcărat pe baricade, nici măcar un pro- 
gresist demn de acest nume. Am fost la marșuri, dar 
nu am îndrăznit cu adevărat să port pancarte. Fac 
oare parte din detestata tagmă a războinicilor pentru 

justiție socială? Trebuie să spun că nu mă gândesc 
obsesiv la nedreptatea socială, ci sunt mai degrabă o 
persoană care își face griji în privinţa justiției sociale. 
Eroii mei intelectuali, în timpul formării mele, au 
fost Bertrand Russell și G.E. Moore, gânditori liberali, 
oameni de genul acesta, şi scriitori ca E.M. Forster. 

Am crezut și încă mai cred în sanctitatea relațiilor 
umane, în primatul inimii și al prieteniei, al iubirii și 
al interesului comun. Acestea sunt mai mult credințe 
personale decât convingeri politice, mai degrabă o 
versiune umanistă a unui impuls religios, presupun. 
Am încredere în umanitate, cred în umanitate — 
cred asta în ciuda a tot ce s-a întâmplat în cei 40 de 
ani ai mei de maturitate. 

Sunt o persoană moale și pot fi ușor captivat de 
către inimi și intelecte mai tari. Uneori, sunt surprins 
să fiu descris ca activist, dar de-a lungul timpului 
m-am implicat energic în ceea ce ati putea numi ca- 
uze. Am crescut știind că sunt gay — mă rog, am ştiut 
de la bun început că sunt gay. Îmi aduc aminte că, în 
clipa când m-am născut, m-am uitat în sus și am zis: 
„Asta e ultima dată când ies din așa ceva!“ 

Sunt evreu, așa că am o oroare naturală față de 
rasism. În mod firesc, îmi doresc ca rasismul, homo- 
fobia, transfobia, intimidarea, bigotismul şi intole- 
ranta fata de orice fel de oameni să înceteze. Acesta 
este un dat pentru noi toti. Întrebarea este cum 
poate să fie atins un asemenea tel măreț. Obiectia 

mea ultimă fata de corectitudinea politică este nu că 
aduce împreună toate lucrurile pe care le-am detes- 
tat și cărora m-am opus toată viața: predicile (cu tot 
respectul), pietatea, ipocrizia, vânătoarea de erezii, 
denuntarea, rușinarea, afirmațiile fără dovezi, acuza- 
tiile, inchizitia, cenzura. Nu din cauza asta am ales 
să îndur mânia colegilor mei liberali stând în această 
parte a scenei. 

Obiectia mea este asta: nu cred că corectitudinea 
politică funcționează. Vreau să ajung pe tărâmul cel 
mult dorit, dar nu cred că asta este modalitatea de 
a ajunge acolo. Cred că unul dintre cele mai mari 
eșecuri umane este de a prefera să ai dreptate în loc 
să fii eficient. Iar corectitudinea politică este mereu 
obsedată de cât de justă este, fără a se gândi la cât de 
eficientă poate fi. 

Nu m-aș cataloga drept un libertarian clasic, dar 
mă delectez cu transgresiunea și manifest o neîncre- 
dere instinctivă și profundă față de conformitate și 
ortodoxie. Progresul nu e adus de către predicatorii 
și gardienii moralității, ci, pentru a-l parafraza pe 
Evgheni Zamiatin, de către nebuni, sihaștri, visători, 
rebeli și sceptici. 

S-ar putea să mă înșel — sper să aflu astă-seară. 
Chiar cred că s-ar putea să mă înșel. Sunt gata să 
cochetez cu posibilitatea ca această corectitudine 
politică să ne aducă mai multă toleranţă și o lume 
mai bună. Dar nu sunt sigur. 

Aș dori ca acest citat din eroul meu Bertrand 
Russell să planeze asupra serii: „Unul dintre adevă- 
rurile dureroase ale timpului nostru este că cei care 
au certitudine sunt stupizi, iar cei care au un pic de 
imaginație și de înțelegere sunt plini de îndoială și de 
indecizie.“ Să lăsăm îndoiala să predomine. 


RUDYARD GRIFFITHS: O serie grozavă de declarații de 
deschidere care să pregătească terenul dezbaterii. 
Vom intra acum într-o rundă de replici, pentru a 
permite fiecăruia dintre participanți câte trei minute 
ca să comenteze asupra a ceea ce au auzit și ca să 
facă observații suplimentare. Ordinea va fi aceeaşi ca 
la declaraţiile din deschidere. Așadar, Michelle ești 
prima. Vom fixa ceasul pentru tine la trei minute. 


MICHELLE GOLDBERG: Cred că încercarea de a trasa o di- 
hotomie între drepturile individuale și drepturile de 
grup este oarecum înșelătoare. În mod tradițional, au 
existat mari grupuri de persoane care nu au putut să-și 
exercite drepturile individuale. Și cred că o mulțime 
de revendicări făcute în numele a ceea ce noi, cei care 
suntem genul „corecti politic“, numim grupuri margi- 
nalizate sunt revendicări al căror scop este ca oamenii 
cu identități care n-au fost în mod tradițional în centrul 
culturii noastre sau în vârful ierarhiilor noastre să aibă 
dreptul de a-și exercita talentele individuale și de a-și 
realiza ambițiile individuale. 

Când spunem că vrem mai multe femei la pu- 
tere sau mai multe voci ale unor oameni de culoare 
în canonul cultural sau în curriculum sau care să 
regizeze filme — toate aceste lucruri nu se dato- 
rează, cel putin în ceea ce mă privește, faptului că 
mă interesează un fel de echitate foarte brută, ci 
faptului că există o mulțime de oameni care, în mod 
tradițional, nu au putut să se realizeze ca indivizi. 
Asta a urmărit mișcarea femeilor; asta a urmărit 
mișcarea drepturilor civile; asta a urmărit mișcarea 
pentru drepturile persoanelor gay şi asta urmăreşte, 
în anumite privințe, mișcarea pentru drepturile 
persoanlor transgender. Departe de a fi o mișcare 
colectivistă, acesta este un fel de liberalism clasic 
împins la extrem. Acești oameni spun: „Am dreptul 
să-mi definesc identitatea în răspăr cu cea care mi-a 
fost atribuită în mod colectiv“. 

În fine, cât priveşte multe dintre lucrurile spuse 
de Stephen Fry — și mai ales cât priveşte tempera- 
mentul său —, aș zice că probabil suntem de acord. 
Dar această inchizitie, această cenzură... Pe de o 
parte, înţeleg ce vrea să spună, dar cred că e un pic 
imaginară. Adică cine te cenzurează realmente? 
Înţeleg cum este să te simți cenzurat. Înţeleg cum 
este să fii ținta unei găşti de pe Twitter sau să obţii o 
mulțime de comentarii răutăcioase. Și asta iti dă un 
sentiment neplăcut. Este o tactică contraproductivă, 
dar nu este cenzură. 

Si iarăşi, mi se pare o critică ciudată, întrucât 
vin dintr-o țară în care președintele încearcă să per- 
ceapă taxe poştale suplimentare proprietarului de la 
Washington Post, ca răzbunare pentru reportajele sale. 
lar jucătorii afro-americani care au îngenuncheat la 
un meci de fotbal pentru a protesta împotriva bru- 
talitatii poliției și-au văzut carierele aruncate în aer. 
Ca să nu mai vorbesc de femeile care l-au contrazis 
pe domnul Peterson şi, drept urmare, au fost ținta 
amenințărilor, a trolilor și a invectivelor misogine. 


RUDYARD (GRIFFITHS: Jordan, te rog să răspunzi la obser- 
vatiile pe care tocmai le-ai auzit. 


JORDAN PETERSON: Ei bine, aș dori să formulez o pro- 
vocare, într-un format asemănător cu al domnului 
Fry, adresată oamenilor aflați la stânga moderată. Am 
studiat totalitarismul o lungă perioadă de timp, atât 
pe cel de stânga, cât și pe cel de dreapta, sub diferite 
forme. Și cred că e limpede când devin periculoase 
credințele de dreapta. Devin periculoase atunci când 
ele, și oamenii de dreapta, evocă noțiuni precum su- 
perioritate de rasă sau de etnie, ceva de acest gen. Este 
destul de ușor — și de necesar, cred — să le încadrăm 
într-o categorie și să le dăm de-o parte. Am făcut asta 
destul de bine. 

Ceea ce nu reușesc să văd petrecându-se la 
stânga — mă refer la stânga rezonabilă, pentru că 

există așa ceva — este un demers similar în privința 
stângiștilor radicali. lată așadar o întrebare deschisă: 
dacă nu prin faptul că invocă diversitatea, incluziu- 
nea și echitatea, ca triumvirat care marchează exce- 
sul stângii extreme — și, apropo, definind echitatea 
nu ca egalitate de șanse, care este un scop absolut 
lăudabil, ci ca egalitate a rezultatelor, așa cum este 
definită —, atunci cum anume identificăm stânga 
excesivă? Cum facem? 

Spunem că nu există o stângă extremistă? Ei 
bine, atitudinea asta a caracterizat o mare parte a 
gândirii politice din secolul XX, intelectuali de înalt 
calibru, în special din Franța, făcând o grămadă de 
concesii și ignorând absolut tot ce se întâmpla în 
lumea catastrofică de stânga din Uniunea Sovietică 
și, nu în ultimul rând, din China maoistă. Am făcut 
o treabă foarte proastă în a determina cum să demar- 
căm ce este util la stânga de ceea ce este patologic. 

Așa că este perfect în regulă ca cineva să critice 
încercările mele de a identifica o asemenea graniță. 
Am putea spune: diversitatea, incluziunea și echita- 
tea — mai ales echitatea, care este, în fapt, o egalitate 
a rezultatelor, ceea ce reprezintă o noțiune absolut 
odioasă. Dacă știi ceva despre istorie, înţelegi foarte 
bine asta. Și sunt foarte dispus să aud niște alterna- 
tive rezonabile. Dar ceea ce observ mereu la oamenii 
de stânga, cum au făcut și oponenții mei, este analiza 
oricărui argument posibil pe axa identificării de grup. 

Și eșecul de a ne ajuta pe noi, ceilalți, să diferentiem 
stânga rezonabilă, care îi apără în mod necesar pe cei 
oprimati, de stânga patologică, care este capabilă de 
o distrugere incredibilă. 

Și ceea ce văd că se întâmplă în campusurile 
universitare în special, unde stânga este absolut pre- 
dominantă — și cu siguranță nu doar în imagina- 
tia mea, lucru bine documentat de oameni perfect 
rezonabili precum Jonathan Haidt — este un eșec 
absolut de a face tocmai această distincție. Și văd 
același lucru repetându-se în seara asta. 


RuDYARD GaRiFFITHS: Michael, dă-ne replica ta. 


MICHAEL ERIC Dyson: Nu știu la ce colectiv mitologic 
se referă domnul Peterson. Fac parte dintre oamenii 
de stânga. Sunt artagosi. De aceea partidele de stânga 
au o viață internă destul de conflictuală. 

O parte din scepticismul rationalitatii a pornit de 
la proiectul iluminist, care spune că nu mai suntem 
subordonați superstitiei; de aici înainte vom gândi și 
vom gândi corect. 

Thomas Jefferson a fost unul din marii arbitri 
ai rationalitatii, dar a fost, în același timp, un pro- 
prietar de sclavi. Cum reconciliem aceste lucruri? 
Asta este complicatia de care vorbesc. Nu-i o situa- 
tie de tipul sau/sau; nu e vorba doar de o identitate 
colectivă. Thomas Jefferson credea în identitatea 

colectivă — cel puțin ziua. Noaptea însă, asculta 
cântece asemănătoare cu ale lui Luther Vandross, se 
ducea în cartierul de sclavi și întreținea relații sexuale 
cu Sally Hemings și a avut multi copii cu ea. Pentru 
el, sexul a fost mai puternic decât logica. 

Iar atunci când domnul Peterson vorbește despre 
postmodernism, nu știu la cine se referă. Predau post- 
modernismul; e chiar distractiv. Jacques Derrida — 
ca să Mentionez numai acest nume — este minunat. 
Michel Foucault a vorbit despre insurecția cunoaș- 
terii subjugate, deoarece au început să vorbească şi 
oamenii care au fost marginalizati până acum — 
„subalternii“, cum îi numea Gayatri Spivak în teoria 
postcolonială. Motivul pentru care acești oameni au 
apărut și au avut o voce este că au fost negati. După 
cum a spus doamna Goldberg, identitatea noastră de 
grup ne-a fost impusă; nu am fost văzuți ca indivizi. 
Când a bătut recordul loviturilor reuşite, Babe Ruth 
nu a jucat contra celor mai buni jucători de baseball, 
ci contra celor mai buni jucători albi. Când jocul e 
aranjat de la bun început în favoarea ta, e greu să-ți 
dai seama cât de mult ai fost avantajat. Ai avut un 
start bun şi ai profitat. 

Și iată-ne în punctul în care ne construim 0 
identitate chiar pe baza culturii pe care o ignorăm. 
Gândiţi-vă doar la numele indigene preluate de 
la triburile canadiene — Toronto, Saskatchewan, 
Winnipeg, Tim Hortons. 

Dar vă spun, există o invidie fata de libertatea 
pe care o aduc oamenii de culoare și alte minorități, 
pentru că aducem profunzimea cunoașterii în corpul 
nostru. Există un fel de gelozie. După cum spune cel 
mai mare filosof canadian în viață, Aubrey „Drake“ 
Graham: „Gelozia nu e nimic altceva decât dragoste 
și ură în același timp“. 

Sunt de acord cu domnul Fry: nu ar trebui să fim 
răutăcioși si combativi. Și totuși, nu vad răutate și com- 
bativitate la oameni; văd, în schimb, dorința de a le fi 
respectate identitățile individuale. Când sunt împușcat 
pentru simplul motiv că sunt negru, când sunt etiche- 
tat după simpla culoare a pielii, trăiesc într-o cultură 
care refuză să mă vadă ca pe un individ care contează. 


STEPHEN Fry: Este interesant să auzi că nu pare să fie 
nicio problemă, dar cred că știm instinctiv cu toții că 
există un soi de problemă. Nu există cenzură, desi- 
gur, în sensul in care există în Rusia. Am fost în Rusia 
și m-am confruntat cu atitudini foarte neplăcute și 
homofobe. Şi există corectitudine politică şi în Rusia, 
numai că este corectitudinea politică de dreapta. 

Cu asta am crescut, cu corectitudinea politică, 
ceea ce a însemnat că nu puteai să spui anumite 
lucruri la televiziune — de exemplu, nu puteai să 
spui fuck, deoarece era incorect să spui asta. Și ca în- 
totdeauna, motivul era că apărea cineva și spunea: 
„Personal nu sunt șocat. Desigur, nu mă simt ofensat 

personal. Sunt ofensat în numele altora — al mintilor 
tinere, maleabile, impresionabile, al celor vulnerabili“. 

Și asta nu e în regulă. Vedeţi, nu mă deranjează 
să fiu numit poponar, jidan sau nebun — pentru că 
am probleme de sănătate mintală. Nu mă deranjează 
să fiu insultat de către oameni. Iar unii spun: „Bine, 
Stephen, pe tine nu te deranjează, pentru că ești puter- 
nic“. Nu mă simt deosebit de puternic și nu cred că-mi 
place să fiu numit poponar sau jidan, în mod special, 
dar nu cred că progresele din cultura mea care mi-au 
permis să mă căsătoresc — de trei ani — cu cineva de 
același gen sunt un rezultat al corectitudinii politice. 

Și poate corectitudinea politică este, de fapt, un 
soi de păstrăv viu, pe care cu cât îl strângem mai tare, 
cu atât mai mult ne alunecă printre degete. Și puteți 
spune: „Dar nu mă refer la asta, eu vorbesc despre 
justiția socială“, lucru cu care sunt de acord, fie că 
numim asta politică identitară sau istoria poporului 
tău sau istoria poporului meu. Și poporul meu a fost 
sub sclavie. Britanicii au fost sclavi ai romanilor, iar 
evreii au fost sclavi ai egiptenilor — toți oamenii au 
fost sclavi la un moment dat, și, în acest sens, cu toții 
știm cât de important este să te faci auzit. 

Dar Russell Means’, care mi-a fost prieten către 
sfârșitul vieții și care a fondat Mișcarea Nativilor 


1 Russell Means (1939-2012): actor, muzician şi activist politic, membru al 
tribului lakota — unul dintre cele trei triburi sioux din America de Nord. 
(N.r.) 

Americani, mi-a zis: „O, pentru numele lui Dumnezeu, 
spune-mi «indian»“, sau «sioux lakota» sau Russell. 
Nu-mi pasă cum îmi spui, cum suntem tratați este 
ceea ce contează“. Și astfel atrag atenţia asupra unei 
idei mai populare. De asemenea, în Barrow, Alaska, 
un ifūupiat mi-a spus: „Spune-mi «eschimos». Este evi- 
dent mai ușor pentru tine, pentru că mereu pronunti 
greșit iAupiat“. 

Voi încheia cu o scurtă istorioară. Noi, persoa- 
nele gay, am fost acceptate în Anglia deoarece am 
bătut încet și persistent la ușa oamenilor aflați la 
putere. Nu am strigat, nu am tipat. Oameni ca Ian 
McKellen' au ajuns în cele din urmă să se întâlnească 
cu prim-ministrul. lar când a semnat acordul regal 
pentru proiectul de lege care permitea egalitatea 
căsătoriei, regina a spus: „Dumnezeule, nu mi-aș fi 
putut imagina asta în 1953. Într-adevăr, este extraor- 
dinar, nu-i așa? Pur și simplu minunat!“ Și a înmânat 
documentul semnat. 

Acum, asta este o poveste drăguță și sper că e 
adevărată. Dar nu are nimic de a face cu corectitudi- 
nea politică; are de a face cu decenta. Atât de simplu 
este. i 


RUDYARD GRIFFITHS: Am avut parte de niște poziții pu- 
ternice în deschidere, precum şi de riposte excelente. 
Să trecem acum la partea cu întrebări încrucișate a 
1 lan McKellen (n. 1939): actor britanic de teatru şi film. (N.r.) 

dezbaterii și să confruntăm ambele tabere în pri- 
vinta chestiunilor fundamentale. Cred că ceea ce am 
auzit prezintă o oarecare tensiune — şi haideţi s-o 
explorăm mai mult — între, pe de o parte, drepturile 
grupurilor de a se simți incluse și de a avea oportu- 
nitatea să-și definească o identitate de grup, și, pe de 
altă parte, convingerea că există un soi de amenin- 
tare atunci când aceste grupuri sunt privilegiate prin 
discriminare pozitivă sau prin alte procese orientate 
spre rezultate. 

Așadar, Michael, să începem cu tine. De ce crezi 
că nu li se face niciun rău oamenilor atunci când li 
se accentuează identitatea de grup, fie de rasă, fie de 
gen, în detrimentul statutului lor de indivizi, cum 
ar dori Jordan și Stephen să-i vedeți pe oameni în 
primul rând? 


MICHAEL Eric Dyson: Ei bine, nu a existat o distincție 
arbitrară și întâmplătoare pe care s-o fi făcut persoa- 
nele de culoare sau alte grupuri minoritare. Când am 
vorbit de invenția rasei, invenţia genului, invenția 
mentalitatii de grup, aceasta nu a fost opera acelor 
minorități şi grupuri, după cum bine a spus doamna 
Goldberg. Așa că, înainte de toate, trebuie să admi- 
tem evoluția istorică a acelei realități. Conceptul de 
identitate de grup nu a început cu ei. A început cu 
un grup care nu avea nevoie să-și afirme identitatea. 
Când detii controlul, nu e nevoie să anunti cine esti. 

De obicei, frații și surorile albe nu se percep ca atare 
între numeroasele etnii sau grupuri. Ei spun: „Sunt 
american, sunt canadian, nu poți fi şi tu ca noi? Nu 
poți transcende acele înguste identificări de grup?“ 

Și totuși, aceste identități de grup ne-au fost 
imprimate chiar de către acei oameni a căror pu- 
tere de grup este astăzi contestată. Sunt de acord cu 
domnul Fry: ce drăguţ ar fi să avem, într-un fel de 
tard de basm, o metaforă regală referitoare la modul 
în care au fost rezolvate lucrurile; dar asta nu e rea- 
litatea, prietene. În lumea reală, sunt chestii în joc. 
În joc sunt trupuri. În joc sunt viețile oamenilor. În 
joc e faptul că oamenii sunt încă linsati, uciși. În joc 
e faptul că încă sunt oameni cărora li se pricinuieşte 
rău pe motiv de orientare sexuală și de identitate 
rasială. 

Așadar, ce vreau să sugerez nu este că suntem îm- 
potriva tratării noastre ca indivizi — după asta tân- 
jim. Vă rog să nu mă priviți ca pe un membru al unui 
grup, despre care gândiţi că e un infractor, un negro- 
tei, un nihilist, o persoană patologică. Priviti-ma ca 
pe un individ care întruchipează realitățile. 

Voi încheia spunând că ceea ce a afirmat Michelle 
este extrem de important. Oamenii care au drepturi 
individuale nu au trebuit să lupte pentru ele în ace- 
lași mod precum un om de culoare și alții în situații 
similare. Când domnul Fry a vorbit despre sclavie, a 
spus lucrurilor pe nume. Citiţi istoria comparată a lui 

Orlando Patterson despre rase și sclavie în douăzeci 
și opt de civilizații. Grecii nu au avut același tip de 
sclavie ca americanii. Era o sclavie de tipul robiei. În 
Grecia puteai să iti răscumperi libertatea. Puteai să 
instruiești copiii oamenilor care te țineau ca sclav 
și, dacă demonstrai un intelect prodigios, puteai să 
iti asiguri libertatea. Nu a fost cazul in America: erai 
pedepsit și ucis dacă erai alfabetizat. 

Ce vreau să spun este pur și simplu asta: sunt 
pentru celebrarea unor identități mai largi și consi- 
der că cei care fac parte din alte minorități nu sunt 
celebrati în aceeași măsură ca noi. 

În America, avem steagul confederat. Avem indi- 
vizi albi, cu precădere în Sud, dar și alții, care flutură 
steaguri confederate reprezentând o parte a Sudului 
care a refuzat să-și recunoască înfrângerea legitimă în 
fața Nordului. Ei flutură acel steag, nu-steagul ameri- 
can. Ei nu sunt americani; ei celebrează o secesiune, 
o rupere de America. Iar lui Colin Kaepernick, un 
jucător de fotbal care a spus: „Vreau să confer frumu- 
sete acestui steag“, i s-a refuzat această oportunitate. 

Deci trebuie să definim termenii dezbaterii îna- 
inte de a merge mai departe. 


RUDYARD GRIFFITHS: Mulţumesc, Michael, bine punc- 
tat! Jordan, te rog să ne spui care consideri tu că este 
pericolul nociv al mentalitatii de grup atunci când 
vine vorba de etnie și gen. De ce crezi că acesta este 

unul dintre păcatele primordiale, în viziunea ta, ale 
corectitudinii politice? 


JORDAN PETERSON: Să fim intelesi: cred că este unul din- 
tre păcatele principale al adepților politicilor identi- 
tare atât de stânga, cât și de dreapta. Personal — de 
vreme ce asta a devenit uneori o problemă personală 
—, nu sunt defel un fan al dreptei identitare. Cred că 
oricine se angajează într-un joc conceptual în care 
primează identitatea de grup riscă o exacerbare a tri- 
balismului, nu contează dacă este de stânga sau de 
dreapta. 

Cu privire la ideea de drepturi ale grupurilor, 
aceasta este ceva ce a căzut teribil în dizgrație în 
Canada, mai ales pentru că a trebuit să ne confrun- 
tăm cu amenințarea separatismului Quebecului. 
Ideea de drepturi de grup este extraordinar de pro- 
blematică deoarece, în cazul drepturilor individuale, 
reversul medaliei îl reprezintă responsabilitatile in- 
dividuale. Și poți face un individ responsabil, pentru 
că un individ poate fi responsabil, și, ca atare, acesta 
este motivul parțial pentru care indivizii au drepturi. 

Dar grupurile — cum poți face un grup responsa- 
bil? Nu e o idee bună să faci un grup responsabil. In 
primul rând, contrazice tipul de sisteme de justiție pe 
care le-am creat în Occident, care se bazează esențial- 
mente pe prezumția nevinovatiei individuale, dar si 
pe posibilitatea vinovatiei individuale — nicidecum 

a vinei de grup. Am văzut ce s-a întâmplat de multe 
ori în secolul XX, când ideea de vinovăție de grup a 
putut fi folosită în politică și în sistemul de justiție. 
A fost absolut catastrofal. 

Așa că OK, foarte bine — drepturi ale grupului. 
Cum o să vă descurcati cu reversul acestei abordări? 
Unde este responsabilitatea de grup? Cum o să faceți 
ca grupul vostru să fie responsabil? „Ei bine, nu este 
necesar să vorbim despre asta, pentru că suntem prea 
preocupați cu rectificarea nedreptatilor istorice — 
ipotetice sau nu.“ Și cu asta bineînţeles că nu vreau 
să spun că nu au existat nedreptati istorice absolut 
catastrofale — nu asta e ideea. Ideea este cum vezi 
lucrurile la nivelul cel mai elementar, iar în opinia 
mea, drepturile grupului sunt o catastrofă absolută. 


RUDYARD GRIFFITHS: Michelle, te rog să intervii asupra 
acestui punct. Tu ai scris pe acest subiect — ideea 
că, în politicile identitare, identitatea de grup este o 
parte absolut legitimă a discursului, iar indivizii pot 
și trebuie să fie priviți ca făcând parte din grupuri 
atunci când intră în spațiul civic. 


MICHELLE GOLDBERG: Nu sunt sigură că este necesar să 
facem o analogie pornind de la individual. Reversul 
drepturilor individuale este responsabilitatea indivi- 
duală, dar nu sunt sigură că analogia este valabilă și 
pentru grupuri. 


87 


88 


Corectitudinea politicū. Dezbaterile Munk 


Unul dintre aspectele discutiei pe care il consider 
complicat este că vorbim de trei contexte culturale 
extrem de diferite, trei istorii diferite, trei tipuri dife- 
rite de legislație. 

Dar în Statele Unite o bună parte din politica 
noastră a constat în faptul că diferite grupuri au lup- 
tat pentru membrii lor individuali: femei din Statele 
Unite au urmărit să obțină dreptul la control repro- 
ductiv asupra corpurilor lor; afro-americanii din SUA 
au căutat să pună capăt brutalitatii poliției, discrimi- 
nării sau pur și simplu tendinței oamenilor albi din 
America de a chema poliția ori de câte ori văd un 
afro-american într-un loc unde ei consideră că nu ar 
trebui să fie. Nu văd cum ai putea să te confrunti cu 
oricare dintre aceste probleme sociale dacă privești 
societatea doar ca pe un ocean de indivizi atomizati. 

Nu cred că este ceva dăunător ca oamenii să se 
alieze pe baza identității lor comune pentru a se 
opune discriminării și excluziunii. Cred că acesta 
este cel mai bun lucru în ceea ce privește democrația 
noastră; aceasta este definiția progresului. 

Și, din nou, mă împiedic de ideea că asta este oa- 
recum tiranic sau că „în asta constă stalinismul“. Şi 
când te gândeşti că unii dintre cei ce se opun corecti- 
tudinii politice vorbesc despre asa-numitii „obsedati 
de categorii“, un concept creat, cred, de un universi- 
tar australian. Acesta se referă, în esență, la eșecul de 
a trasa distincţii, astfel încât nu poți face diferența 

dintre, să spunem, un mare vrăjitor Ku Klux Klan 
și un conservator ca, de exemplu, Ben Shapiro, sau 
la faptul că îi vezi pe toti cei aflați la dreapta ta ca 
fasciști, sexisti, totalitari, intoleranti. Și cred că acest 
lucru este real și chiar se întâmplă, datorită faptului 
că studenții gândesc adesea în categorii largi și ușor 
forțate — știu că şi eu am făcut asta când eram mai 
tânără și poate încă o mai fac. Dar recunosc obsesia 
pentru categorii și în argumentul împotriva corecti- 
tudinii politice sau în argumentul împotriva revendi- 
cărilor unor grupuri — în ideea că „asta e calea spre 
dezumanizare“. 


RUDYARD GRIFFITHS: Haideţi să intervină pe tema asta 
Stephen — ai menționat acest lucru în cadrul re- 
marcilor tale de deschidere. Stephen, ești obsedat de 
categorii. Ce ai de zis la asta? 


STEPHEN Fry: Sunt încă foarte confuz de ce nu vorbim 
despre corectitudinea politică, că tot vorbim despre 
politică — dar e OK. Împărtășesc lucrurile spuse mai 
înainte pe această temă. Nu sunt inamicul politicii 
identitare, pot în mod evident să văd când nu merge 
și când este plictisitoare. 

Dar haideţi să avem o atitudine empirică, prac- 
tică în această chestiune. Cât de bine funcționează 
asta în America la ora actuală? Deloc bine, nu-i așa? 
Puteţi să-mi raspundeti într-o clipă. 

Motivul pentru care au succes Trump, Brexitul 
și tot soiul de nativiști din Europa nu este triumful 
dreptei, este eșecul catastrofal al stângii. Este vina 
noastră. 

Nu vreau să spun că am trecut la dreapta sau 
ceva de genul ăsta, ori că sunt amabil și moale și 
vreau ca toată lumea să fie decentă; spun doar atât: 
„Dă-o încolo de corectitudine politică. Rezistă. 
Luptă. Dacă ai un punct de vedere, luptă pentru 
el într-o manieră adecvată, folosind democrația 
așa cum ar trebui, nu instituțiile de educație, nu 
limbajul“. 

În şah, cea mai bună mutare nu este cea mai 
bună mutare din punct de vedere şahistic, ci mutarea 
pe care adversarul tău dorește cel mai putin s-o faci. 
În momentul de față, sunteți ofițeri de recrutare ai 
dreptei, prin faptul că enervati și supăraţi, în loc să 
luptati sau să convingeti lumea. 

Dar corectitudinea politică este o cale de mijloc 
care pur și simplu nu funcționează. Asta vreau să 
spun. 


MICHAEL ERIC Dyson: Ei bine, în primul rând ai spus: 
„Să avem o atitudine empirică“. Acum, in ce mă pri- 
vește, cuvântul „empiric“ înseamnă ceva ce poate fi 
confirmat sau infirmat prin simțuri. 


STEPHEN Fry: Exact. 

MICHAEL ERIC Dyson: Astfel, dacă privim in mod obiec- 
tiv, realitatea este că oamenii nu au acces în mod 
egal la mijloacele de a face verificarea la care te referi. 


STEPHEN Fry: Nu, nu, nu. Mă refer la rezultatele empi- 
rice ale acestei atitudini politice. 


MICHAEL Eric Dyson: Înţeleg asta, dar ce sugerez este că 
oamenii folosesc armele pe care le au la îndemână. Şi 
țin să amintesc o vorbă a rabinului Abraham Joshua 
Heschel, care a spus odată că nu toti sunt vinovaţi, dar 
toți sunt responsabili. Deci trebuie să facem o distincție. 

În mod clar, nu toți poartă vina, dar ceea ce este 
interesant este să vezi reversul medaliei. Dacă ai be- 
neficiat de trei secole de tinere în servitute a unor 
oameni, dar încă mai crezi că tot ce ai reușit ai făcut 
de unul singur... Şi mai şi spui: „De ce nu pot acești 
oameni să muncească mai mult? De trei sute de ani 
nu au avut niciun job“. Astfel, realitatea este că, timp 
de trei sute de ani, tu ai ținut oamenii pe bară. I-ai 
ținut în subordonare, le-ai refuzat drepturi. Apoi, 
brusc, i-ai eliberat și le-ai spus: „Sunteţi indivizi de 
acum“ — fără abilități, fără... 


JORDAN PETERSON: La cine te referi când spui „tu“? 


MICHAEL ERIC Dyson: Mă refer mai întâi la societatea 
americană, mă refer la emisfera nordică, mă refer la 

orice societate în care a existat sclavie, dar mă refer 
cu precădere la nerecunoașterea drepturilor indivi- 
duale ale persoanelor de culoare din America, cărora 
le-a fost negată oportunitatea de a fi indivizi. 

Evident, la modul ideal sunt de acord cu accentul 
pus pe indivizi — și cred că și Michelle Goldberg. 
Ceea ce vă spunem noi este că nouă nu ni s-a permis 
să fim indivizi, nu ni s-a permis să ne exercităm auto- 
nomia și autoritatea. Și refuzul de a mă recunoaște ca 
individ se produce atunci când te năpustești asupra 
mea, care sunt un băiat de 12 ani într-un parc, şi tragi 
cu pistolul în mine, așa cum li se întâmplă copiilor 
negri, dar cum nu li se întâmplă copiilor albi — în 
acel moment, tu nu mă tratezi ca pe un individ. 

Când constientizezi că trăim într-o societate in 
care femeile sunt obiectul unui înfiorător compor- 
tament misogin, sexist, patriarhal nu înseamnă că 
recunosti centralitatea individualitatii femeilor, ci le 
tratezi potrivit cu o dinamică de grup. 

Voi încheia adăugând că marea filosofă ameri- 
cană Beyoncé Knowles a spus că rasismul este atât de 
american, încât dacă pui în discuţie rasismul, pari să 
pui în discuție America însăşi. Noi contestăm inega- 
litatea, contestăm refuzul de a fi priviți ca indivizi. 
Când vom depăși asta, vom fi toti pe un teren de 
joacă egal. 


RUDYARD (GRIFFITHS: Lucrurile încep să se agite, îmi place. 

JORDAN PETERSON: Hai să presupunem pentru o clipă că 
eu am beneficiat de privilegiul de a fi alb, OK? 


MICHAEL ERIC Dyson: Asta este o bună presupunere. 


JORDAN PETERSON: Da, ei bine, asta ai spune tu. Așa că 
hai să fim preciși în această chestiune, OK? 


MICHAEL ERIC Dyson: Mda, să fim preciși. 


JORDAN PETERSON: În ce măsură este nivelul meu de 
realizare și de reușită o consecință a privilegiului meu 
alb? S la sută? Sau 15? Ori poate 25 sau 75 la sută? Si 
ce propui să fac în privința asta? 

Ce zici de o taxă? Ce zici de o taxă specială pen- 
tru mine, astfel încât să mă achit de privilegiul meu 
nenorocit, astfel încât să nu mai aud de el? 

Acum, să fim preciși într-o altă privință, OK? 
Dacă putem cădea de acord — și n-am făcut-o — că 
stânga poate merge prea departe, ceea ce este posi- 
bil, atunci care ar spune vrednicii mei oponenți ca 
e punctul în care stânga pe care o reprezintă a mers 
prea departe? Nu ati fi de acord că pretenţiile de echi- 
tate — adică egalitatea rezultatelor — reprezintă acest 
punct? Cred ca ăsta e un indicator foarte bun. Dar 
dacă aveţi o sugestie mai bună și nu vreți să evitati 
întrebarea, haideţi să ne gândim cum pot eu să mă 

dispensez de privilegiul meu de alb. Şi să-mi spuneţi 
când stânga merge prea departe, de vreme ce o poate 
face. 

Și despre asta este această dezbatere — despre co- 
rectitudinea politică. Este despre stânga care a mers 
prea departe și cred că a făcut-o în multe feluri, și aș 
vrea să ne dăm seama exact cum și când, astfel încât 
stânga rezonabilă să poată reveni și să lăsăm deoparte 
tot acest nonsens. 


RupyarD GrirritHs: Michelle, poți să intervii. 


MICHELLE GOLDBERG: Te superi dacă îi răspund mai întâi 
lui Stephen? Stephen a vorbit despre cum am ajuns 
la Trump și despre cum a fost asta eșecul stângii. 

După cum știți, sunt jurnalistă și, în campanie, 
am mers la o mulțime de întruniri ale lui Trump din 
diferite părți ale țării. Aveţi dreptate: peste tot unde 
am fost, am auzit plângeri în legătură cu corectitudi- 
nea politică mai mult decât, să zicem, în legătură cu 
NAFTA‘. Dar cand întrebai oamenii ce anume înțeleg 
prin corectitudine politică, se plângeau că i-au spus 
unei colege de birou „fată“, iar ea s-a înfuriat pe ei. 
Și că nu te puteai întreba cu voce tare în public dacă 
președintele Statelor Unite este realmente musul- 
man. Şi nu le plăcea că nu mai puteau face glume 
despre persoanele gay. 


! Acord comercial semnat de Canada, SUA şi Mexic. (N.r.) 

Și astfel, pe de o parte ai dreptate, cred că atunci 
când oamenii au astfel de prejudecăți și încerci să le 
suprimi, aceasta poate crea o reacție periculoasă. Dar, 
din nou, pentru a mă întoarce la titlul acestei dezbateri, 
cred, de asemenea, că lucrul la care au reacționat oame- 
nii — și pe care ei îl numeau corectitudine politică — a 
fost faptul că aveau un președinte de culoare manierat 
pe care ei îl percepeau ca vorbindu-le de sus, la asta se 
refereau de fapt. Nu văd o cale de ieșire din asta, pentru 
ca, asa cum am mai spus, acesta este progresul. 

Cât privește întrebarea: „Când merge stânga prea 
departe?“, pentru mine e foarte simplu — când se 
ajunge la violență și cenzură. Sunt împotriva violen- 
tei și împotriva cenzurii. Uitand-ma acum la lumea 
din jur, realizez că există o problemă cu iritarea pe 
care o stârnește stânga. Sunt multe modalități în 
care persoane oarecare de pe internet au posibilita- 
tea să ambuscheze anumiţi indivizi și să transforme 
anumite afirmaţii spuse în treacăt în adevărate cam- 
panii pe rețelele sociale. Practica asta e confundată 
cu corectitudinea politică, ceea ce este un fenomen 
îngrijorător. Aș dori să existe un mod de a-i pune 
capăt. Dar nu cred că acest lucru este posibil doar 
prin denuntarea sa de către liberali și de stangisti 
rezonabili. Este un fel de fenomen îngrozitor al lumii 
moderne. Și dacă vreți să dezbatem dacă reţelele so- 
ciale sunt teribile pentru democrație, voi fi de partea 
care spune „da“. 

Dar când vezi că fascismul real este în creștere 
peste tot în lume, ideea că stânga radicală este o 
amenințare mai mare decât dreapta radicală îmi face 
impresia că nu poți crede literalmente asta decât dacă 
iti petreci toată viata în campusuri universitare. 


RuDYARD GriFFITHs: Mike, vreau să comentezi.ideea 
punctată de Jordan. Cum va primi el o voce egală in 
această dezbatere, dacă se presupune că participarea 
lui aduce cu sine acest bagaj al privilegiului de alb 
care nu-i permite să vadă în mod clar problemele 
discutate? 


MICHAEL Eric Dyson: Dar răspunsul la asta se află in in- 
trebarea ca atare, din punct de vedere terminologic. 
Începi într-un punct care este deja încărcat de pre- 
supozitii si controversabil. Tu spui: cum poate el să 
își recapete egalitatea? Despre cine vorbești? Despre 
Jordan Peterson, numărul unu pe Twitter? Jordan 
Peterson, autor de bestselleruri internaționale? Îmi 
doresc ca el să posteze pe Twitter ceva despre mine 
și cartea mea. 

Jordan Peterson, atât am să-ți spun: de ce atâta 
furie, frate? O duci bine, dar ești un bărbat alb rău 
și furios, şi în felul ăsta arăţi că avem dreptate. La ce 
bun atâta văicăreală? Si iti spun, empiric și precis, că 
atunci când întrebi aşa cum ai făcut-o tu — dispretu- 
itor, pseudo-stiintific, neempiric și nejustificat —, ei 

bine, află că, întâi de toate, adevărul este că privile- 
giul albilor nu acționează într-un mod cuantificabil; 
acest privilegiu se referă la gradul în care dorim sau 
nu, ca societate, să susţinem idealurile de libertate, 
dreptate și egalitate pe care este fondată societatea. 

Un al doilea lucru care mi s-a părut interesant a 
fost că spuneai că nu ai o identitate colectivă. Dar 
națiunile ce sunt? Ești canadian? Ești canadian de 
unul singur? Esti un individ? Esti parte a unui grup? 
Când Statele Unite și-au format uniunea, au făcut 
asta în opoziție cu un alt grup. 

Deci realitatea este că cei care au o identitate de 
grup în politică neagă legitimitatea și validitatea gru- 
purilor, precum și faptul că ele au fost create astfel, 
iar apoi au născut resentimente la adresa lor. Nu cer 
decât să mi se ofere oportunitatea. 

Distincția despre care vorbești — diferența dintre 
egalitatea rezultatatelor și egalitatea de șanse — este 
veche și fumată, o dihotomie arhicunoscută de pe 
vremea idilică a dezbaterii cu privire la discriminarea 
pozitivă. „Încerci să obţii rezultate care pot fi deter- 
minate în mod egal sau urmărești oportunitatea?“ 

Dacă eliberezi o persoană după o lungă perioadă 
de asuprire și îi spui: „Acum esti liber să supravietu- 
iesti“, dar persoana cu pricina nu are abilități, nu are 
mijloace cuantificabile de existență, ceea ce ai făcut 
este să o eliberezi în opresiune. Tot ceea ce sugerez — 
așa cum a spus Lyndon Baines Johnson, unul dintre 

marii noștri președinți — este că dacă un om intră 
într-o întrecere cu o întârziere de o sută de ani, este al 
naibii de greu pentru el să vă prindă din urmă. 

Deci nu cred că Jordan Peterson suferă de altceva 
decât de resentimente şi de sentimentul exagerat că 
anumite lucruri i se cuvin. Şi privilegiul lui este invi- 
zibil pentru el, dar se manifestă cu intensitate letală 
și cu ferocitate chiar aici pe scenă. 


RUDYARD GRIFFITHS: Jordan, te voi lăsa să răspunzi la 
asta dacă dorești. 


JORDAN PETERSON: Ei bine, din aceste serii de replici am 
dedus două lucruri. Primul: a spune că stânga radi- 
cală merge prea departe când recurge la violență nu 
este nicidecum un răspuns suficient. Deoarece există 
anumite idei care fac parte din gândirea de stânga 
radicală care au condus la catastrofele secolului XX, 
și asta s-a întâmplat la nivel ideatic, nu la nivelul 
acțiunii violente. La modul general, oamenii decenti 
sunt împotriva sărăciei și a violenţei. Asta nu rezolvă 
câtuși de puțin problema în sine. 

Iar în ce privește privilegiul meu sau lipsa aces- 
tuia, nu vreau să spun că nu am avut parte în viața 
mea de avantaje și de anumite dezavantaje, ca majo- 
ritatea oamenilor. Nu știi nimic despre trecutul meu 
sau de unde vin, dar asta nu contează pentru tine 
deoarece, în mod fundamental, sunt un „bărbat alb 

rău“. Acesta este un lucru groaznic de afirmat într-o 
dezbatere. 


MICHAEL Eric Dyson: Dă-mi voie să spun doar că afir- 
matia mea că esti-un „om alb rău“ nu s-a bazat pe 
excavarea istorică a trecutului tău, s-a bazat pe otrava 
evidentă cu care vorbeşti și pe lipsa calmului între 
combatanții aflaţi într-o dezbatere. Așa că afirm din 
nou: „Eşti un alb rău și furios“, iar răutatea ta este 
evidentă. 


RUDYARD GRIFFITHS: În regulă, ar trebui să schimbăm 
macazul aici. Haideţi să vorbim despre un alt aspect 
important al așa-numitei mișcări a corectitudinii 
politice din prezent, care este mișcarea #MeTOo, si 
despre cum aceasta a dus la darea în vileag, la conști- 
entizarea unei serii oribile de abuzuri sistematice și 
de nedreptati fata de femei. 

Unii, Michelle, ar putea, totuși, să afirme că ac- 
tualmente suntem victimele unei panici culturale, 
că pendulul s-a balansat prea mult într-o parte și că 
asistăm la o reacție periculoasă în care drepturile, 
reputatiile oamenilor și procesul echitabil au fost 
aruncate în aer. Cum ai răspunde la asta? 


MICHELLE GoLDBERG: Ei bine, oamenii au început să 
spună asta la două săptămâni de la primele po- 
vești relatate despre Harvey Weinstein — chiar în 

momentul în care el și alți bărbaţi au început să-și 
piardă joburile. Asta a fost ceva nou, faptul că niște 
bărbați care aveau un îndelungat istoric de prădători 
sexuali şi-au pierdut dintr-odată joburile. Toată lu- 
mea ştia de asta de multă vreme și a existat un soi de 
impunitate implicită. Dar, dintr-odată, impunitatea 
a dispărut și s-a produs acest cutremur cultural. Și 
imediat după aceea s-a instalat o stare de nelinişte: 
„Dacă se va merge prea departe?“ 

Mișcarea #MeToo dura de numai câteva luni 
când New York Times a început să publice articole 
scrise de oameni care spuneau: „De ce nu pot să critic 
#MeToo?” — ceea ce făceau de fapt în ziar. 

Este procesul echitabil important? Desigur. Dar 
când te uiţi cine și-a pierdut realmente joburile, cine 
și-a pierdut sursele de venit, asta nu s-a întâmplat pe 
baza unui zvon, ca pe vremea vânătoarei de vrăjitoare 
a lui McCarthy. E vorba de oameni care și-au etalat 
penisul la serviciu, e vorba de oameni care au obținut 
zeci de milioane de dolari pe post de compensații, 
și-au pierdut jobul pentru patru luni, iar acum își pre- 
gătesc revenirea pe scenă. Bill O'Reilly este pe punctul 
de a obține o emisiune la un post nou de televiziune. 
Ideea că bărbații de pretutindeni simt că nu mai pot 
să se exprime și că trebuie să fie extrem de atenți — 
poate că asta este adevărat în birourile voastre, dar nu 
și în domeniul unde activez eu. lar mișcarea #MeToo 
a fost activă cu precădere în media. 

Nu știu câți dintre voi ati auzit de lista Shitty 
Media Men („Bărbaţi de rahat din media“). O femeie a 
creat un document deschis unde alte femei puteau să 
listeze bărbați din media despre care toată lumea știa 
că au comis anumite lucruri, dar nimeni nu a făcut 
vreodată ceva în legătură cu asta. Ei bine, documen- 
tul a devenit repede public. Dar era ceva îngrijorător 
în povestea asta. Aceste acuzații anonime nu sunt 
deloc plăcute. Cele mai multe feministe pe care le cu- 
nosc, inclusiv eu, au fost cam panicate de inițiativă si 
au socotit că este nedrept să aduci atingere reputației 
oamenilor în acest fel. 

Dar, dacă te uiţi la ce s-a întâmplat cu bărba- 
tii de pe listă... nimic. Au în continuare aceleași 
slujbe. Cunosc bărbaţi de pe acea listă, lucrez cu 
unii dintre ei. Oamenii din media care și-au pier- 
dut realmente joburile și carierele au făcut-o pen- 
tru abateri extrem de serioase, documentate de nu- 
meroase femei ale căror mărturii au fost coroborate 
de martori. 

Înţeleg această neliniște că relațiile dintre bărbați 
și femei se schimbă; desigur, asta generează multă 
anxietate culturală. Dar nu știu dacă se bazează pe 
ceva real. 


RUDYARD GRIFFITHS: O să-i dau cuvântul lui Stephen. 
Trecem printr-o panică culturală? Este reacția pe mă- 
sura celor întâmplate? 

STEPHEN Fry: Sunt foarte derutat de toate astea. Desigur, 
am recunoscut bestialitatea lui Weinstein și monstru- 
ozitatea comportamentului său, și a fost șocant pentru 
mine. De fapt, am și lucrat pentru el — ca doctor de 
scenarii, cum se spune —, dar nu a venit niciodată 
la mine doar cu un prosop la brâu, din motive evi- 
dente. Însă este grotesc, și nu pot să-mi imaginez cât 
de josnic trebuie să fii ca să faci asta — pentru un 
om atât de puternic. Obișnuiam să jucăm un joc la 
Festivalul de Film de la Cannes în anii de glorie ai lui 
Weinstein. Mergeam de la un hotel până la Palatul 
Festivalului. Primeai 10 puncte ori de câte ori auzeai 
cuvântul „Harvey“. De regulă, într-o plimbare de 10 
minute, aveai 300 de puncte, pentru că auzeai mereu 
lucruri de genul: „Da, Harvey a obținut scenariul... 
Harvey a pus mana pe el... Da, am obținut o întâlnire 
cu Harvey la Majestic după-amiază.“ Era incredibil 
de puternic și mi se pare evident că e grotesc până 
la extrem ca o persoană într-o asemenea poziție să 
abuzeze, să amenințe și să prejudicieze mijloacele de 
trai ale femeilor. 

Dar trebuie să vă spun, multe dintre cunoştinţele 
mele au o atitudine de genul: ,,Sss, nu putem vorbi des- 
chis, nu putem vorbi pe șleau despre adevărata natură 
și despre profunzimea legăturilor romantice şi sexuale 
dintre bărbaţi și femei“. Nu este un subiect la care să fiu 
expert, dar acelaşi lucru e valabil și pentru relația dintre 
bărbați și bărbați, deși știu că în privința asta, ati putea 

spune: „Ei bine, e diferit, deoarece femeile au avut parte 
de o experienţă diferită de-a lungul istoriei“ — și nu 
vreau să intru în această discuție. 

Dar aș spune că există o frică reală. În domeniul 
în care lucrez, unde a început totul — showbizul, lu- 
mea actorilor și asa mai departe —, oamenilor le este 
mai curând teamă să vorbească în public despre câte 
un articol din presă sau despre afirmațiile cuiva. Spui 
doar: „Da, bineinteles!“, și aștepți ca lumea să iasă din 
cameră înainte să poți vorbi sincer cu prietenii tăi. 

N-am mai trăit aşa ceva în toti cei 60 de ani ai mei 
pe planeta asta, acest sentiment că... si nu caracterizez 
feministele ca fiind asemenea comuniştilor est-ger- 
mani, dar e ca și cum Stasi ti-ar asculta conversațiile în- 
tr-ascuns: „Ai face bine să ai grijă. Suntem ascultați“. lar 
acesta este un sentiment autentic. O spun cu mâna pe 
inimă. Nu o spun decât pentru a sublinia că e adevărat 
și e îngrijorător. Dar abuzurile sexuale și experiențele de 
coșmar sunt, de asemenea, îngrijorătoare, deci, există 
două temeri, ambele nerezolvate. 


RUDYARD GRIFFITHS: Hai să-l aducem în discuție in 
această chestiune pe Jordan, pentru că a scris și co- 
mentat mult pe tema asta. Dar, Stephen, mulțumim 
pentru asta. 


JORDAN PETERSON: Ei bine, cred că voi scoate în evi- 
denta tot două lucruri. Primul este acela că întrebarea 

mea referitoare la când anume merge stânga prea 
departe nu a primit încă un răspuns. Iar al doilea, că 
e posibil să fiu un bărbat rău — poate că sunt mai 
rău decât unii oameni și nu la fel de rău ca alții (deși 
cred că această a doua variantă e mai probabilă). 
Dar faptul că rasa a fost băgată cu forța în acel 
comentariu este un exemplu mai bun pentru ceea 
ce cred că nu este în regulă cu stânga corectă politic 
decât orice altceva care ar fi putut să se întâmple. 


MICHAEL ERIC Dyson: Imaginati-va suferința, insulta, 
neliniştea pe care le-aţi putea simți cu adevărat în 
raport cu ceea ce eu am considerat că este un co- 
mentariu descriptiv adecvat la momentul exprimării 
acestuia. Dar acum imaginati-va aceste sentimente 
rănite și... 


JORDAN PETERSON: Nu sunt rănit. 


MICHAEL ERIC Dyson: OK, vă simtiti minunat! Vă sim- 
titi minunat în legătură cu asta! ; 


JORDAN PETERSON: Asta e cu totul altceva. Nu sunt vic- 
timă, nu sunt rănit. Sunt consternat. 


MICHAEL Eric Dyson: Nu sunteți rănit, OK. Nu doriți 
să fiți o victimă. Mi se par interesante sentimentele 
netraditionale de empatie pe care le experimentați 

in acest punct, dar imaginati-va ororile pe care „al- 
tii“ — şi sunt atât de multi — au trebuit și trebuie să 
le suporte când li se refuză recunoașterea umanității 
lor. 

Eu iti iau punctul de vedere în serios. Te-a deran- 
jat că am adăugat elementul rasial când am zis: „băr- 
bat alb furios și rău“. Ceea ce mi se pare interesant 
este că ai simțit că ţi-a fost atribuită o identitate de 
grup la care nu subscrii. S-ar putea să fi simțit că ai 
fost judecat nedrept în funcție de rasa ta. S-ar putea 
să fi simțit că identitatea ta individuală a fost atinsă 
de caracterizarea mea mai curând neglijentă față de 
tine. Toate acestea constituie un răspuns legitim pen- 
tru mine. Dar, de asemenea, pun în evidență punctul 
pe care am încercat să-l subliniez cu privire la refuzul 
de a vedea existența noastră individuală, ca femei, ca 
oameni de culoare, ca membri ai triburilor indigene 
și aşa mai departe. 

Tot ce-am vrut să spun, motivul pentru care am 
menționat rasa în acea caracterizare se datorează 
faptului că am ajuns în acest oraș într-un anumit 
mod — nu știu dacă sunt mulți oameni de culoare 
aici... nu-mi dau seama... Dar constant merg în lo- 
curi și în spații care nu sunt mediul meu natural doar 
de dragul dezbaterii intelectuale și al pasiunii și însu- 
fletirii confruntării retorice, da. Însă adesea ajung in 
spații ostile, in care oamenii nu ar vota în favoarea 
punctului meu de vedere, pentru că mă interesează 

ca individ să dărâm bariere, astfel încât oamenii să 
realizeze cât este de complicat totul. 

Asa că ceea ce iti spun este că aș dori să te invit, 
în termeni de renunțare la privilegiul tău — pentru 
a-ți da un răspuns concret —, să mergi cu mine la o 
biserică baptistă a negrilor. Hai cu mine la un colegiu 
care este, din punct de vedere istoric, al persoanelor de 
culoare, hai cu mine la un băștinaș sau la comunitatea 
Primelor Națiuni, unde vom putea să ne angajam în- 
tr-o conversație amabilă, dar și să ascultăm, să auzim. 

Iar când am adăugat rasa la asta, vorbeam despre 
inabilitatea istorică a oamenilor de a recunoaște sufe- 
rintele altora egale cu cele pe care cineva le-ar putea 
îndura în prezent. 

Deci, ca ființă umană, te iubesc, frate, dar rămân 
la comentariul meu. | 


JORDAN PETERSON: Ei bine, am văzut genul de lucruri la 
care faci referire. Se întâmplă să fiu membru onorific 
al unei familii băștinașe, așa că nu-i nevoie să-mi 
spui unde ar trebui să merg ca să aflu ceva despre 
oprimare. Nu știi, de fapt, nimic despre mine. 


MICHAEL Eric Dyson: Mi-ai pus o întrebare, ţi-am dat 
un răspuns. 


JORDAN PETERSON: Mi-ai dat un răspuns generic, un răs- 
puns generic bazat pe rasă. 

MICHAEL ERIC Dyson: Este croit pe măsura ta. Jordan 
Peterson, aș dori să te invit cu mine, Michael Eric Dyson, 
la o biserică baptistă a negrilor. Ai fost vreodată într-una? 


JORDAN PETERSON: Aș fi încântat să fac asta, dat... 
MICHAEL ERIC Dyson: OK, in regulă, te duc eu. 


RUDYARD GRIFFITHS: Încă o rundă rapidă, apoi vom 
trece la declaraţiile de încheiere. Stephen Fry, gene- 
ratia următoare, privind în urmă la această dezbatere, 
nu ar putea să vadă mișcarea așa-zis corectă politic 
în același mod în care înțelegem acum contribuțiile 
pozitive ale, să spunem, mișcării drepturilor civile? 
Aceasta a fost o mișcare care a avansat o serie de idei 
privind demnitatea umană a unor persoane care an- 
terior nu au avut parte de acea demnitate. Acum, 
avem o altă dezbatere, o altă dezbatere socială, despre 
diferite grupuri și comunități — încercăm să le ofe- 
rim un nou sentiment de demnitate. De ce nu va fi 
privit acest lucru drept ceva pozitiv peste o generație? 


STEPHEN FRY: Cred că oamenii se vor uita în urmă la 
această dezbatere și se vor întreba de ce nu s-a discu- 
tat despre corectitudinea politică. 

Este interesant să auzi vorbindu-se despre rasă, 
gen și despre egalitate, și sunt teme la care m-am gân- 
dit mult și despre care mai am mult de învățat, dar nu 

de asta am venit la această dezbatere. Sunt interesat, 
ca întotdeauna, de suprimarea limbajului și a gândirii, 
de anumite îngrădiri, de ideea raționalistă — care pare 
atrăgătoare — că dacă limitezi limbajul oamenilor ai 
putea cumva să-i înveți un alt mod de a gândi, ceva 
ce le-ar plăcea, de exemplu, celor care au inventat 
„Nouvorba“, limbajul artificial din 1984. 

Si mi se pare pur si simplu ceva implauzibil, ne- 
functional. Si asta am vrut sa spun prin „empiric“. 
Nu rezista la un test empiric, nu este validat de expe- 
rienta, după cum vedem în peisajul politic actual si 
mi-e teamă că am putea vedea și în viitor. 

Deci sunt un pic dezamăgit că subiectul gra- 
vitează în jurul mediului universitar, ceea ce era 
predictibil, pentru că este creuzetul în care aceste 
elemente sunt combinate. Dar sunt și mai dezama- 
git că realmente nu am auzit de la Michelle și de la 
profesorul Dyson ce cred ei că este corectitudinea 
politică. Pentru că, în esenţă, ei spun: „Progresul este, 
în viziunea noastră, progres“. Ei bine, sunt de acord. 
Așa este. Și bine că există progres. 

Dar cum se face că ceea ce noi numim corecti- 
tudine politică voi numiți progres? Tocmai asta ar 
trebui să argumentati. Vreau să știu ce intelegeti prin 
corectitudine politică. 


MICHELLE GOLDBERG: Cu câteva luni în urmă, când tu, 
Rudyard, m-ai contactat și mi-ai cerut să particip la o 

dezbatere despre politicile identitare și mi-ai prezentat 
această rezoluție, am spus că există o mulțime de lu- 
cruri pe care oamenii le numesc corectitudine politică 
și pe care n-o să le apăr. 

Dar apoi am realizat cu cine voi dezbate și am 
sesizat că sunt multe lucruri pe care tu, Jordan 
Peterson, le numesti corectitudine politică, iar eu 
le numesc progres. Și, într-o oarecare măsură și 
tu, Stephen Fry. Când zici că aceasta este scanda- 
loasă — nu „scandaloasă“, n-am să-ţi pun vorbe în 
gură —, iar apoi spui că nu ar trebui să dărâmăm 
statuile unor rasiști notorii, că ar trebui în schimb 
să aruncăm cu ouă în ele... Ei bine, acest gen de 
lucruri, dacă tu le numeşti corectitudine politică, eu 
le numesc progres. 

Acum, în privința sentimentului de a fi redus la 
tăcere, pe care îl înțeleg, deși pare foarte vag: nu spui 
exact cine te reduce la tăcere, exceptând teama vagă 
că dacă spui ceva necorespunzător vei fi subiectul 
unei... 


STEPHEN Fry: Umiliri. 


MICHELLE GOLDBERG: Umilire, dar de către cine? De 
catre internet? 


STEPHEN Fry: Nu o să dau nume. Asta si vreau să spun: 
mi-e teamă. Este o cultură a fricii. 

MICHELLE GOLDBERG: Înţeleg că există acel element al 
fricii. Ceea ce spun eu este că acesta este un senti- 
ment care e rezultat inevitabil al... 


STEPHEN Fry: OK, dar am asistat cu toţii la acest soi de 
proces-spectacol, în care la urmă persoana își cere 
scuze: „Am atât de multe de învățat despre politica 
sexuală, îmi pare sincer rău“. Semnat... avocatul. 
Barat... numele persoanei. 

Adevărata greșeală a stângii noastre este că su- 
bestimăm dreapta. Dreapta nu este atât de stupidă pe 
cât am vrea noi să credem. Măcar de-ar fi! Măcar de 
nu ar fi atât de vicleană, de șmecheră, de isteata, de 
conștientă de neajunsurile noastre. 

Și mă tem că această corectitudine politică este 
o armă pe care ei o valorizează; noi tot spunem cum 
ar trebui oamenii să fie tratați — cum ar trebui să fie 
limbajul, ce cuvinte sunt acceptabile, ce atitudini sunt 
acceptabile, criteriile nesfârşite de care trebuie să țină 
cont resursele umane când angajează pe cineva —, 
dar toate astea sunt combustibil pentru oamenii răi, 
pentru răufăcători, pentru cei rău intenţionaţi. 


MICHELLE GOLDBERG: Sunt de acord cu tine în multe 
privinţe, desi, pentru a-ți da replica, aș dori să te 
aud spunând care sunt cuvintele care au căzut în 
dizgrație şi pe care crezi că ar trebui să le readu- 
cem la viață. În ce mă privește, asta este o zonă a 

schimbării sociale aprig disputată acum, în care 
mulți oameni simt... 


STEPHEN Fry: Trebuie să spun că, într-adevăr, există 
cuvinte care au ieșit din uz, şi e bine aşa; mă gândesc 
la anumite expresii şi sloganuri în jargon — „he- 
teronormativ“,. „cisgender“, lucruri de genul ăsta. 
Ele nu sunt decât insulte. Imaginati-va că sunteți 
un tânăr student sosit la universitate și cineva te 
bombardează cu acest nonsens hermeneutic exagerat 
din manuale interpretate greșit, din Foucault şi din 
Derrida prost intelesi, și asa mai departe. Pentru că, 
știi, am studiat literatura la Cambridge. Am avut şi 
noi faza noastră franceză și este ceva valoros. E un 
joc interesant. 

Voi spune că fantoma care mă bântuie este o scri- 
soare a lui Oscar Wilde către Bosie, iubitul lui: „Faptul 
că nu ai obținut diploma nu contează, însă nu ai 
dobândit ceea ce uneori este numit stilul Oxford“. 
Adică, aş spune eu, stilul universitar. „Mă refer, a 
continuat Oscar, la abilitatea de a te juca grațios cu 
ideile.“ Cred că asta dispare din cultura noastră, și 
cred că este un lucru teribil. 


MICHAEL ERIC Dyson: E greu să fii englezul care se 
autoironizează. 


STEPHEN Fry: N-ai idee. 


111 


112 


Corectitudinea politică. Dezbaterile Munk 


MicHaEL Eric Dyson: Mi-am făcut o idee destul de 
bună astăzi aici. Noi toți am studiat istoria, dar inte- 
resant este că nu-mi amintesc ca aceste dezbateri să 
se fi întâmplat când oamenii aflați la putere aveau 
putere absolută, de necontestat. 

Corectitudinea politică devine o problemă când 
oamenii care au deținut puterea sau încă o dețin, dar 
cred că nu o mai dețin, sunt provocati în legătură cu 
puțin din ceea ce au și nu vor să împartă — jucări- 
ile de pe terenul de joc al vieții. Astfel, dintr-odată, 
apare o nemulțumire exagerată. 

Acum, lucrurile pe care le-ai numit — punctele 
pe care trebuie să le bifeze cei de la resurse umane, 
termeni precum „cisgender“, „heteronormativitate“, 
„heteropatriarhat“ sau „resurgenta capitalistă“ și „in- 
surectia cunoașterilor subjugate“, pentru a arăta mai 
multă simpatie lui Foucault sau deconstructiei lui 
Derrida — ei bine, toate aceste lucruri, faza franceză, 
încă merg în America. Interesant este că nu am au- 
zit multe plângeri legate de corectitudinea politică 
atunci când un grup sau altul se afla la putere, ci 
atunci când Martin Luther King Jr. a pledat pentru 
identitatea de grup, ca persoană de culoare, pentru ca 
indivizii de culoare să aibă oportunitatea de a accede 
la poziții mai bune. 

Atunci nu i se spunea corectitudine politică. „Esti 
de partea celor care sunt împotriva discursului liber, 
ești de partea celor care nu vor ca mie, persoană albă, 

să-mi fie recunoscută umanitatea.“ Și ceea ce înțeleg 
eu prin corectitudine politică este un soi de politică 
a resentimentului articulată de diferiți deținători ai 
puterii la diferite niveluri. 

Unul dintre lucrurile frumoase la Foucault este 
că a afirmat că puterea se manifestă pretutindeni. Aș 
crede că o persoană care este critică față de corecti- 
tudinea politică, ca tine, poate aprecia asta. Spre de- 
osebire de Max Weber, care a spus ca puterea există 
într-o structură ierarhică, unde este necesară subor- 
donarea, Foucault afirmă: „Nu, puterea se manifestă 
și printre oamenii care sunt deposedati“. Deci poți 
răni pe cineva în propria comunitate. 

Ce este mai incorect politic decât un predi- 
cator baptist negru identificându-se cu un evreu 
palestinian din primul secol și care tot îi iubește 
pe atei? Ce este mai incorect politic decât un inte- 
lectual negru care merge la emisiunea lui Bill Maher 
și apără dreptul acestuia de a-și face în continuare 
emisiunea, în ciuda faptului că a folosit cuvântului 
„negrotei“? 

Eu, unul, cred într-o versiune incorectă politic 
a lumii. Când merg ca predicator baptist negru să-i 
admonestez pe enoriașii mei pentru homofobia lor, 
nu le sunt foarte simpatic. Când intervin în arene ca 
aceasta, înţeleg că sunt cu spatele la zid, dar... 


STEPHEN Fry: Atunci vino și stai de partea asta! 

MICHAEL ERIC Dyson: Interesant, așadar, este că atunci 
când mă uit la ce e perceput drept corectitudine po- 
litică în societățile noastre — într-o societate canadi- 
ană liberă, într-o societate americană liberă —, văd 
o harababură creată de o politică a resentimentului 
cauzat de faptul că unii au pierdut puterea deținută 
cândva, de faptul că libertățile exercitate în mod ab- 
solut trebuie acum împărțite cu alții. 

Așa că sunt de acord cu cei doi gentlemeni din 
dreapta mea, pentru care corectitudinea politică este 
un flagel, dar nu neapărat așa cum o gândesc ei. 
Cred că a fost un flagel pentru că cei care au exercitat 
puterea și au beneficiat de privilegii nu au reușit să 
admită acest lucru. Și, la urma urmelor, cred că aceia 
dintre noi care sunt cetățeni liberi ai acestei țări sau 
ai Americii ar trebui să descopere căi de a respecta 
umanitatea altuia, de a recunoaște existența indivi- 
duală a celuilalt, precum și de a recunoaște faptul că 
barierele impuse unor grupuri anume le-au împiedi- 
cat pe acestea să se dezvolte. Asta e tot ce înțeleg eu 
prin corectitudinea politică. 


RUDYARD GRIFFITHS: Înainte să trecem la declarațiile 
finale, voi da ultimul cuvânt lui Michelle și apoi ţie, 
Jordan. 


MICHELLE GOLDBERG: Cred că o parte din frustrarea de 
aici se datorează faptului că voi doi aveți idei radical 

diferite cu privire la ce se înțelege prin corectitudine 
politică. Mi se pare că atunci când tu, Stephen, vor- 
bești despre corectitudine politică, înţelegi prin asta 
un soi de sentiment de nelinişte pe care îl au mulți 
oameni datorită faptului că trăim cu toții într-un 
panoptic de grupuri teribil de aglomerat, care te de- 
termină să-ți faci griji în legătură cu faptul că orice 
expresie pe care o poți rosti ar putea fi folosită pentru 
a te defăima, corect? 

Cred că multă lume resimte această nelinişte. 
Nu sunt de acord că este un lucru care este impus 
doar personajelor nonșalante de genul lui Oscar 
Wilde de către un nucleu dur al stângii, pentru că e 
ceva ce vine din toate direcțiile. Acest fenomen — 
care e nasol — se petrece peste tot. II simt și eu când 
scriu ceva critic despre comportamentul forțelor 
armate israelite în Gaza. Toată lumea îl resimte, iar 
când atinge un anumit tip de persoane, când există 
anumite nemulțumiri și când te simți criticat si ai 
impresia că ești redus la tăcere — ceea ce este diferit 
de a fi redus la tăcere cu adevărat —, ei bine, atunci 
persoanele respective numesc asta corectitudine 
politică. 

Și eu mi-aş dori să avem o cultură mai relaxată. 
Nu poți să ceri stângii să pună capăt acestui senti- 
ment, pentru că este mai degrabă un fenomen legat 
de rețelele sociale și de mentalitatea de gloată decât 
de vreun dictat venit de sus. Pe bune, singurul mod 

de a trece peste asta e să spui ce ţi-e teamă să spui, 
corect? Este singurul mod de a sparge această bulă 
de aer, de a pune capăt acestei nelinişti sau cel putin 
de-a o diminua un pic. 

Dar ceea ce înțeleg eu că numește domnul 
Peterson corectitudine politică are un sens mai larg 
și mai fundamental, legat de schimbarea socială. Și 
vreți ca eu să definesc — sau unul dintre noi să vor- 
bească despre — situația în care stânga merge prea 
departe. Și cu siguranță nu doresc să fiu o femeie care 
vă pune cuvinte în gură, dar, dacă înțeleg eu bine, ce 
spuneți voi este că doriți ca eu să renunţ la categoriile 
marxiste sau să... 


JORDAN PETERSON: Depinde numai de tine. Dar eu 
vreau un singur lucru: să defineşti când stânga 
merge prea departe. Şi poți să-mi răspunzi în orice 
fel doreşti. 


MICHELLE GOLDBERG: Cred că stânga merge prea de- 
parte când e violentă și cenzurează, când încearcă să 
închidă gura oamenilor, să-i boicoteze sau când ac- 
tioneaza violent. Nu-mi dau seama ce altceva aștepți 
să auzi de la noi. 


JORDAN PETERSON: Ceva mai profund. 


MICHELLE GOLDBERG: Ceva mai profund? În ce sens? 

JORDAN PETERSON: Aș dori să vă confruntati cu setul idei- 
lor stângiste care au produs toate patologiile de stânga 
ale secolului XX și să definiti modul in care gândirea 
standard de stânga — care își are locul ei legitim — 
merge prea departe, lucru care e clar că se întâmplă. 


MICHAEL ERIC Dyson: A mers dreapta prea departe? 
JORDAN PETERSON: Sigur că a mers prea departe. 
MICHAEL ERIC Dyson: Cum? Spune-ne! 

JORDAN PETERSON: Ei bine, ce zici de Auschwitz? 


MICHAEL ERIC Dyson: Altceva? Mai recent, ce s-a întâm- 
plat greșit la dreapta? 


STEPHEN Fry: Charlottesville’? 


JORDAN PETERSON: Uitaţi, mie nu-mi plac defel adepţii 
politicilor identitare, indiferent că sunt de stânga sau 
de dreapta. Citesc de 30 de ani despre extremismul 
de dreapta. Nu sunt un fan al dreptei, în ciuda fap- 
tului că stânga ar dori să mă zugrăvească în aceste 
culori, care sunt mai convenabile pentru ei. 


d Pe 11 şi 12 august 2017, în Charlottesville au avut loc manifestații ale 
unor grupări de extremă dreaptă care au pricinuit incidente soldate cu 
moartea a trei persoane şi rănirea altor 40. (N.r.) 

MICHAEL Eric Dyson: Cum a mers recent dreapta prea 
departe ? ; 


JORDAN PETERSON: Amenință să meargă prea departe 
sub forma unei Europe identitare, asta e sigur. A mers 
prea departe în Charlottesville, a mers prea departe 
în Norvegia. Cât de lungă să fie lista? Și de ce trebuie 
s-o fac eu? Pentru a vă arăta că îmi displace dreapta 
identitară? 


MICHAEL ERIC Dyson: M-ai întrebat, așa că m-am gândit 
să te întreb la rândul meu. 


JORDAN PETERSON: Da, efectiv am pus o întrebare. Deci 
presupunerea ta este că într-un fel sunt de partea 
dreptei. Uite, dreapta nu a ajuns să domine științele 
socio-umane. E simplu ca bună-ziua. Dacă ar fi fă- 
cut-o, aș fi obiectat împotriva lor. 


MICHAEL Eric Dyson: Poti să repeti, te rog. N-am auzit. 


JORDAN PETERSON: Dreapta nu a ajuns să domine știin- 
tele socio-umane, iar stânga e limpede că a făcut-o— 
evidența statistică în privința asta este copleșitoare. 


MicHaEL Eric Dyson: Așa, şi ce părere ai de testarea 
coeficientului de inteligenţă în funcție de moștenirea 
genetică? 


Corectitudinea politică 


JORDAN PETERSON: Am venit aici să vorbim despre co- 
rectitudinea politică și nu am făcut o treabă prea 
bună în privința asta. 


MICHAEL Eric Dyson: O, înțeleg. Am dat un exemplu si 
nu ai răspuns. OK, în regulă. 


RupyARD GairrirHs: Haideţi să ne revanșăm cu afirma- 
tiile de final. Voi fixa ceasul pentru fiecare la trei mi- 
nute și o să purcedem în ordinea inversă a interven- 
tiilor din deschidere. Așa că, Stephen, tu ești primul. 


STEPHEN Fry: Sunt fascinat de această conversație. A 
fost o ciocnire puternică între culturi în dezbaterea 
noastră. Am avut parte de o târguială clasică, de o 
predică de amvon alunecoasă. Este un mod de dis- 
curs, un stil retoric pe care îl găsesc mereu revigorant 
și plin de vitalitate. Dar nu sunt sigur că ne-am con- 
centrat pe ideea supusă dezbaterii. Și obiecțiile mele 
s-au îndreptat în permanență împotriva ortodoxiilor 
de orice fel — sunt un heterodox și un rebel și nu mă 
pot abtine să fiu astfel. Și cred că a fost subestimat 
faptul că limbajul îi afectează pe oameni. Îi face pe 
tineri, în special, să se simtă foarte incordati când își 
încep educația sau carierele. Faptul că nu mai știu 
cum să funcționeze în lume, cum să se angajeze în 
relații de prietenie, cum să gândească onest îi face 
foarte nervoși, supăraţi, alienati. Asa că se închid 

tot mai mult în mini-grupurile lor. Și cred că este 
periculos și nefericit pentru societate. Și cred că asta 
se reflectă în criza din cinema, din literatură și din 
cultură în general. Este o teamă care se răspândește 
peste tot. Da, oamenii pot vorbi cu universitarii, iar 
aceştia le spun: „Ar trebui să vii să asiști la cursurile 
noastre; prelegerile noastre sunt deschise și libere și 
se face schimb de idei...“ Sunt convins că așa este, 
dar nu cred că ar trebui subestimat acest sentiment 
de teamă prevalent în cultură. 

E un paradox straniu că liberalii sunt iliberali în 
pretenţia lor de liberalitate. Sunt exclusivi in preten- 
tia lor de incluziune. Sunt omogeni în pretenția lor 
de heterogenitate. Sunt cumva nediverși în apelul lor 
la diversitate — poți să fii divers, dar nu și în opinii, 
în limbaj și în comportament. Și e mare păcat! 

Îmi pare rău că dezbaterea a devenit aprinsă în 
anumite momente, deoarece speram să nu se întâm- 
ple asta. Speram că va fi un exemplu minunat despre 
cum oameni cu diferite concepții politice pot să vor- 
bească spiritual, cu umor și cu o anumită lejeritate. 
După cum a spus G.K. Chesterton: „Îngerii pot zbura 
pentru că nu se iau în serios“. 

Și cred că este foarte important pentru noi, care 
suntem privilegiați — toti patru, privilegiați de a fi 
aici, de a ni se fi solicitat să fim aici —, să nu ne luăm 
atât de în serios, să nu fim prea gravi, prea pompoși, 
prea serioși. Și să nu fim prea siguri. 

E timpul, cred, pentru îndoiala pozitivă, pasio- 
nată, angajantă, o îndoială care să ne împlinească 
emotional. Acesta ar fi îndemnul meu. Mulţumesc. 


RuDYARD GRIFFITHS: Michael, voi seta ceasul la trei mi- 
nute pentru tine. 


MicHaEL ERIC Dyson: Mulţumesc mult pentru compli- 
ment, frate Fry. Sunt obișnuit ca oamenii — nu doar 
cei albi — care văd inteligența de culoare articulată 
la un anumit nivel să manifeste o anumită condes- 
cendenta. Un anumit tip de măiestrie verbală este au- 
tomat descrisă drept un soi de târguială și o abilitate 
de vânzător alunecos. Am mai văzut asta. Şi înțeleg. 
Primesc zilnic scrisori de ură de la frații și surorile 
albe care sunt furioase că le instruiesc copiii. „Încerci 
să-i cooptezi pe copiii noștri, încerci să-i corupi.“ Da, 
încerc să-i corup, astfel încât să nu fie corupți de co- 
ruptibilitatea pe care o moștenesc de la o societate ce 
refuză să vadă toți oamenii ca ființe umane. 
Amenințările cu moartea pe care le primesc 
constant pur și simplu pentru că încerc să spun ce 
gândesc... ei bine, aici nu e vorba de o societate po- 
litic corectă care este deschisă la minte și care este 
consternată de abilitatea mea de a vorbi. Primesc 
amenințări cu moartea cât se poate de reale — mi-ati 
cerut să fiu empiric —, amenințări că o să fiu vătămat 
pentru simplul fapt că aleg să spun ce gândesc. 

Sunt de acord cu confrații și compatrioții mei 
că ar trebui să combatem limitările neavenite și su- 
primarea discursurilor. Cred că fiecare are dreptul să 
se exprime clar și deschis. lar enormul privilegiu pe 
care l-am avut de a ne reuni într-un spațiu ca acesta 
presupune şi o mare responsabilitate. 

Oriunde ne vor purta drumurile după dezbatere, 
cu siguranță eu și fratele Peterson vom merge la o 
biserică baptistă a negrilor. O să am grijă să se țină 
de cuvânt, doar a spus-o pe postul national de te- 
leviziune. Vom merge la o biserică baptistă și vom 
avea o conversație lămuritoare despre nevoia de a ne 
angaja nu doar în înțelegerea reciprocă, ci și în critica 
reciprocă — fie ea și o critică dură. Dar într-un mod 
care să răspundă nevoilor și intereselor celor care nu 
apar de obicei la televizor, ale căror voci nu sunt de 
obicei amplificate, ale căror idei nu sunt de obicei 
luate în serios. Iar când aceştia ajung în eșaloanele 
superioare ale unei societăți, dobândind capacitatea 
de a se exprima, sunt supuşi unei acuzaţii răuvoitoare 
și unei rezistențe dureroase. 

Există o veche poveste despre un porc și o găină 
care merg pe stradă, iar la un moment dat îşi spun: 
„Hai să luăm micul dejun.“ Găina trebuie doar să re- 
nunte la un ou; porcul trebuie să renunțe la fundul 
lui pentru micul dejun. Adesea, noi am fost porcii, re- 
nuntand la fundurile noastre ca să facem micul dejun. 
Haideţi să ne împărțim cu toții fundurile. Multumesc. 

JORDAN PETERSON: N-am venit aici să pretind că nu 
există lucruri precum opresiunea, inechitatea, bru- 
talitatea, discriminarea, folosirea incorectă a puterii. 
Oricine cu bun simț știe că ierarhiile înclină spre ti- 
ranie și că trebuie permanent să fim treji pentru a ne 
asigura că ele nu devin doar putere și tiranie. 

A fost interesant să aud referirea la Foucault; mi 
se pare o opțiune nefericită, dar interesantă, deoarece 
Foucault şi alți confrati intelectuali francezi au crezut 
în linii mari că singura bază pe care sunt stabilite 
ierarhiile este puterea. Și asta este o parte a doctrinei 
corectitudinii politice nocive la care m-am referit. 
Când o ierarhie devine coruptă, singura modalitate 
de a urca în ierarhie este să te foloseşti de putere — 
iar asta este, în esență, definiția tiraniei. 

Dar asta nu înseamnă că ierarhiile imperfecte pe 
care le-am construit în țările noastre relativ libere nu 
tind măcar spre competenţă și abilitate — lucru ce 
reiese din uluitoarele noastre realizări civilizationale. 
Nu înseamnă nici că modalitatea adecvată de a dia- 
gnostica ierarhiile este să presupunem, fără rezerve, 
în mod unilateral, că ele se bazează doar pe putere 
și, drept consecință, cine ocupă o poziție oarecare în 
interiorul lor este un tiran sau un tiran în devenire. 
Or aceasta este cu siguranță pretenția fundamentală 
a unui om ca Foucault. Și este o parte integrantă a 
acestei catastrofe ideologice, care este corectitudinea 
politică. 

Nu sunt aici ca să contest progresul. Nu sunt aici 
ca să contest egalitatea de șanse. Oricine are jude- 
cata sănătoasă înțelege că, și dacă eşti un egoist, cel 
mai bine iti este să permiti manifestarea talentelor 
tuturor, iar a discrimina oamenii pe motive arbi- 
trare, nelegate de competențe, este dezonorant. Dar 
asta nu are nimic de-a face cu chestiunea dezbătută. 
Nu se poate spune că în trecut nu s-au întâmplat 
lucruri bune și că ele n-ar trebui să se întâmple în 
continuare — nu asta e ideea. Ideea e cea pe carea 
subliniat-o colegul meu Fry: putem cădea de acord 
asupra catastrofei și a inegalitatilor istorice, dar in 
niciun caz nu voi fi de acord că modalitatea de a le 
remedia este corectitudinea politică. Și există o mul- 
time de dovezi contrare, unele fiind afișate destul de 
clar astă-seară. 


MICHELLE GOLDBERG: Cred că una dintre problemele 
nerezolvabile care au apărut aici o reprezintă rolul 
sentimentelor, corect? Stephen Fry ne-a cerut să re- 
cunoaștem și să empatizăm cu sentimentul său de a 
fi redus la tăcere, de a fi amenințat, și îl recunosc. i 
inteleg. Si eu il simt uneori in editorialele mele, nu 
imi place cand scriu ceva care apoi atrage asupra mea 
o mulțime de oameni furioși pe Twitter. Dar dacă, să 
zicem, vin aici și spun: recunoasteti cât de amenin- 
tate se simt atâtea femei când unul dintre intelec- 
tualii cei mai bine vânduți și mai proeminenți din 

lume spune acum într-un interviu că poate mișcarea 
+MeToo a arătat că tot acest experiment al bărbaților 
și femeilor lucrând laolaltă nu funcționează? Şi mai 
spune şi că poate femeile, dacă nu vor să fie abordate 
sexual la locul de muncă, n-ar trebui să aibă voie să 
se machieze. 


JORDAN PETERSON: Nu am spus asta. 


MICHELLE GOLDBERG: Ba da, într-un interviu pentru 
VICE. Căutaţi pe Google. 


JORDAN PETERSON: Nu am spus asta. 


MICHELLE GOLDBERG: Dacă spun că mă simt amenin- 
tata, atunci sunt „politic corectă“ și „isterică“. Mare 
parte din dezbaterea despre corectitudinea politică, 
mare parte din dezaprobarea corectitudinii politice 
se bazează pe oameni care spun: „Respectă-mi sen- 
timentele, acceptă-mi sentimentele“. Și, într-o oa- 
recare măsură, putem accepta sentimentele tuturor. 

Dar există un grup care crede că propriile sen- 
timente trebuie neapărat acceptate, și la asta conti- 
nuăm să ne opunem. Există un grup de oameni — 
într-o oarecare măsură fac şi eu parte din el — care 
simte că sentimentele noastre de a fi reduși la tăcere, 
marginalizati și cenzurati trebuie să fie prevalente, 
că le putem râde în nas altor grupuri care ne cer să 

luăm în serios sentimentele lor de a fi amenințați și 
marginalizati. Aşa că numim cererile lor „corectitu- 
dine politică“. 

În fine, există o cantitate serioasă de date statis- 
tice că oamenii devin mai închiși, mai tribali, când se 
simt amenințați, când simt că în joc este identitatea 
lor de grup. Și astfel, oricât de mult ati dori să dati 
vina pe stânga pentru ascensiunea dreptei, nu cred că 
e adevărat. Şi cu cât va continua ascensiunea dreptei 
— adică ascensiunea oamenilor care pun sub semnul 
întrebării idealul fundamental al democrației liberale 
pluraliste —, cu cât vor fi mai răspândite aceste idei, 
cu atât oamenii se vor închide în sine, pentru că oa- 
menii sunt realmente speriați. 


RUDYARD GRIFFITHS: Mulţumesc. Ei bine, întâi de toate, 
în numele participanților la dezbatere, vrem să mul- 
tumim publicului. Ati fost implicaţi şi civilizati — iar 
pe alocuri gălăgioşi, dar într-un fel care ne-a plăcut. 
A fost un subiect provocator si ati făcut cu toții o 
treabă bună. 

De asemenea, mulțumiri călduroase participan- 
tilor la dezbatere. Una este să sustii un discurs obis- 
nuit — cum faceți cu toții in mod regulat — si cu 
totul alta să apari pe scenă în fața unui public și a 
unei largi audiențe de televiziune și să ti se conteste 
ideile în timp real. Așa că vă mulțumim tuturor că 
ati acceptat invitația de a veni aici în această seară. 

Câteva remarci finale: mai întâi, mulțumim 
Fundației Aurea și familiei Munk pentru o nouă în- 
tâlnire aici, în Roy Thomson Hall. În toamnă, vom 
relua seria dezbaterilor noastre. 

Toţi cei prezenți în sală puteți vota în drum spre 
ieșire. Vom anunța rezultatul în scurtă vreme. 

Haideţi să ne amintim repede rezultatul votului 
initial cu privire la moţiunea din această seară: „Ceea 
ce tu numesti corectitudine politică eu numesc pro- 
gres“. În favoarea ei au votat 36%, iar împotrivă, 
64%. Și, încă o dată, cei mai multi dintre voi, 87%, 
s-au declarat deschiși să-și schimbe opinia. Să vedem, 
așadar, cum v-a afectat dezbaterea votul. 


Rezumat: votul dinaintea dezbaterii a fost de 
36% în favoarea motiunii şi 64% împotriva ei. La 
votul final, rezultatele au fost: 30% în favoarea moti- 
unii și 70% împotrivă. Având în vedere că mai mulți 
alegători au trecut de partea echipei împotriva mo- 
tiunii, victoria le aparține lui Stephen Fry și Jordan 
Peterson. 

INTERVIURI FINALE 
CU MODERATORUL 
RUDYARD GRIFFITHS 


Stephen Fry şi Jordan Peterson 


în dialog cu Rudyard Griffiths 


RUDYARD GRIFFITHS: Domnilor, vă mulțumesc. Aş dori 
câteva reacții la dezbatere din partea voastră. Vom 
începe cu tine, Jordan. Au existat câteva momente 
tensionate. Te-au surprins ele — și mă refer la 
schimburile de replici pe care le-ai avut cu Michael 
Eric Dyson? 


JORDAN PETERSON: Presupun că da. Deși nu păreau a fi 
o foarte bună mișcare tactică. Îmi mențin părerea: 
nu văd absolut niciun motiv pentru care identitatea 
mea rasială să fie introdusă cu forța într-o discuție, 
independent de trăsăturile personalității mele. 

După cum tocmai i-am spus domnului Fry aici, 
a fost o plăcere să împart scena cu el. Rar am auzit 
pe cineva care să își exprime convingerile cu aseme- 
nea pasiune și cu o asemenea toleranță și erudiție — 
a fost extraordinar. 


RupyARD GRIFFITHS: O dezbatere provocatoare, Ste- 
phen. Pentru că, într-un sens, am încercat să împle- 
tim două viziuni diferite asupra lumii, dintre care 

una concentrată pe politica identitară, pe identitatea 
de grup. Tu, într-un sens, ai avut un argument referi- 
tor mai degrabă la cultura în sine, la miza şi la tonul 
conversatiei. 


STEPHEN Fry: Da, am fost îngrijorat, pentru că am 
fost putin cam împrăştiat şi, în acelaşi timp, prea 
specific — în sensul că am preluat ca atare ideea 
populară asupra corectitudinii politice ca fiind un 
fel de control al limbajului, o eliminare a anumitor 
expresii şi introducerea altora. De asemenea, m-am 
referit la modul cotidian de lucru al departamente- 
lor de resurse umane din cadrul corporațiilor și la 
alte lucruri similare. Așa că am fost puțin dezamăgit 
că a devenit o dezbatere despre rasă, despre gen și 
așa mai departe. Dar cred că era de aşteptat. Și ade- 
vărul este că încă sunt un stângist, dar unul moale. 


RUDYARD GRIFFITHS: Nu ești tocmai moale! 

STEPHEN Fry: Sunt moale și maleabil în toate sensu- 
rile. Și îmi dau seama că nu este un punct de vedere 
politic. Este unul personal. 


RUDYARD GRIFFITHS: Înţeleg. 


STEPHEN Fry: lar decalajul dintre punctul de ve- 
dere personal și cel politic — un decalaj foarte 


Stephen Fry şi Jordan Peterson în dialog cu Rudyard Griffith's 


interesant pentru un psiholog — este rareori ex- 
plorat. Oamenii sunt fie atât de personali, încât 
opiniile lor nu au o aplicabilitate în lumea exte- 
rioară și în organizarea relațiilor umane. Fie sunt 
atât de politici și atât de interesaţi de structură, 
de distincţia dintre ierarhii și rețele etc., încât uită 
individualul. Și acesta este domeniul în care tră- 
iește liberalul pasionat, lucru deloc ușor, pentru că 
adesea pari vulnerabil. Și sunt conștient că am fost 
aşa pe alocuri. Dar mi-a plăcut. 


RuDYARD GRIFFITHS: Mulţumesc că ai venit. Dar ina- 
inte să vă las la un bine-meritat pahar, spune-mi, 
Jordan, e ceva ce simți că a rămas nespus? Orice 
observaţie pe care ai fi vrut să o faci, dar ai simţit că 
nu e momentul potrivit? 


JORDAN PETERSON: Nu, nu cred. Eu am spus ce aveam 
de spus. 


RUDYARD GRIFFITHS: Aceeași întrebare pentru tine, 
Stephen? 


STEPHEN Fry: Nu, cred că am trecut prin toate. Ma 
rog, sunt atât de multe lucruri de spus în acest do- 
meniu, dar ce am vrut să punctez — la fel ca noi 
toti, de altfel — a fost că vreau ca lumea să fie mai 
echitabilă, mai dreaptă, mai amabilă și mai bună. 

Dar întrebarea este cum ajungi acolo, și mi s-a părut 
că problema asta n-a fost abordată cu adevărat. 


RUDYARD GRIFFITHS: Domnilor, vă mulțumesc foarte 
mult! 

în dialog cu Rudyard Griffiths 


RUDYARD GRIFFITHS: lar acum, Michael Eric Dyson și 
Michelle Goldberg vin să ne prezinte impresiile lor 
despre dezbatere. 

Aşadar, Michael și Michelle, vă mulțumesc că ati 
luat parte la dezbatere. 


MICHELLE GOLDBERG: Mulţumesc. 


RupvYARD GRIFFITHS: Corectitudinea politică este un 
subiect complicat. Cuprinde multe elemente în miș- 
care. Cred că ne-am referit doar la câteva dintre aceste 
părți constitutive. Poate începe cu tine, Michelle. A 
fost ceva despre care ai vrut să vorbești pe scenă, dar 
nu ai avut timp sau nu s-a ivit momentul? 


MICHELLE GOLDBERG: Ei bine, singurul lucru care îmi 
vine în minte este că am fi putut aprofunda mai 
mult chestiunea genului, în mod special cu domnul 
Peterson, precum și acele elemente ale progresului 
feminist pe care le consideră ca ținând de corectitu- 
dinea politică. Cred că parte a frustrării mele este că 

el și Stephen Fry au discutat și au apărat discret un 
set de idei cu unele suprapuneri. Și unul dintre cele 
mai dificile lucruri legate de corectitudinea politică 
este faptul că este un termen alunecos, folosit pentru 
a vorbi despre o întreagă gamă de fenomene. 


RUDYARD GRIFFITHS: Da, și e folosită şi ca să închidă 
conversaţia, și ca să deschidă conversaţia. Cum te 
simți, Michael? Au existat câteva schimburi de replici 
tăioase. Apreciem acest lucru la Dezbaterile Munk. 


` Nu-i un loc pentru cei timizi. Ai gânduri nespuse, 

ceva ce ar mai putea fi spus acum? 


MICHAEL ERIC Dyson: Ei bine, cred că oamenii trebuie 
să-şi asume responsabilitatea intelectuală pentru ide- 
ile lor. Faptul că atunci când Michelle i-a citat opini- 
ile, domnul Peterson a negat o parte dintre lucrurile 
afirmate şi s-a prezentat pe sine într-un anumit fel, 
fără să recunoască unele dintre lucrurile respingă- 
toare pe care le-a spus despre femei și alte minorități, 
ei bine, asta impune o replică fermă. 

Cât priveşte frustrarea exprimată de domnul Fry — 
că am vorbit despre orice altceva, numai despre corec- 
titudine politică nu —, realitatea e că corectitudinea 
politică se bazează pe o serioasă muncă politică în 
Canada și în America, de aceea e nevoie să fie făcută. Și 
ce am încercat să spun e că nu ar fi existat corectitudine 
politică, dacă la putere ar fi rămas doar bărbați hetero 

albi. Nu ar fi avut loc nicio discuţie de genul: „Hai să 
înțelegem bine asta“. Când aceşti oameni nu mai dețin 
puterea absolută, dar încă au puterea predominantă, 
atunci are loc o discuție. Cât priveşte punctul de vedere 
al lui Michelle — referitor la gen, loc de muncă, rasă, 
sexualitate și altele —, consider că a fost o dezbatere 
inutil de vehementă și uneori tăioasă între noi toți. 


RupyARD GRIFFITHS: Un cuvânt final din partea ta, 
Michelle? 


MICHELLE GOLDBERG: Dacă sunteți curioși să vedeți cita- 
tul din Peterson menționat de mine, cel în care spune 
că experimentul cu bărbații și femeile lucrând împre- 
ună s-ar putea să nu funcționeze, vă rog să căutați pe 
Google. Este dintr-un interviu pentru VICE. Stephan 
Fry și cu mine am putea probabil sta de aceeași parte la 
o altă dezbatere. Dar simt că expresia „corectitudine po- 
litică“ s-a extins și acoperă o întreagă serie de probleme. 
Mi s-a părut foarte interesant cât de mulți oameni vor- 
besc despre sentimentele lor, pentru că atunci când 
femeile vorbesc despre sentimentele lor li se spune că 
e un „exces de corectitudine politică“. Dar când bărba- 
tii vorbesc despre sentimente pe care nu le pot defini 
empiric, trebuie ca toată lumea să le arate considerație. 


RUDYARD GRIFFITHS: Bine, dragii mei, excelente gânduri. 
Să mergem să bem un pahar în foaier. 

Mulţumiri 


Dezbaterile Munk sunt produsul interesului 
pentru dezbaterile sociale ale unui grup remarcabil 
de organizații civice și de persoane fizice. În primul 
rând, aceste dezbateri nu ar fi posibile fără viziunea 
și conducerea Fundaţiei Aurea. Fondată în 2006 de 
Peter si Melanie Munk, Fundația Aurea susține per- 
soanele și instituțiile canadiene implicate în studiul 
și dezvoltarea politicilor publice. Dezbaterile sunt 
proiectul emblematic al fundației, un model al dis- 
cutiilor referitoare la politici publice pe care canadi- 
enii le pot promova la nivel global. De la inițierea 
proiectului în 2008, fundația a susținut întregul cost 
al fiecărui eveniment semestrial. Dezbaterile au be- 
neficiat, de asemenea, de contribuția si de sprijinul 
membrilor consiliului de administraţie al funda- 
tiei: Mark Cameron, Andrew Coyne, Devon Cross, 
Allan Gotlieb, Margaret MacMillan, Anthony Munk, 
Robert Prichard si Janice Stein. 

Pentru contribuția ei la forma preliminară a 
cărții, organizatorii dezbaterilor doresc să îi multu- 
mească lui Jane McWhinney. 

Încă de la început, organizatorii dezbaterilor 
au căutat să le aducă la cunoştinţă atât publicului 
național, cât și celui internațional. Din acest punct 

de vedere, dezbaterile au beneficiat din plin de par- 
teneriatul cu ziarul național al Canadei, Globe and 
Mail, şi de sfatul lui David Walmsley, redactorul-șef 
al cotidianului. 

Publicând această carte superbă, House of 
Anansi Press contribuie la răspândirea dezbaterilor 
în rândul unui public mai variat din Canada și din 
întreaga lume. Organizatorii dezbaterilor tin să le 
mulțumească președintelui Anansi Scott Griffin și 
președintelui și editorului Sarah MacLachlan pentru 
entuziasmul cu care au realizat acest proiect și pentru 
sfaturile cu privire la convertirea dezbaterii vorbite 
într-un puternic schimb intelectual sub formă de 
carte. 

Despre editor 


RUDYARD GRIFFITHS este președintele Dezbaterilor 
Munk și profesor la Munk School of Global Affairs 
and Public Policy. În 2006, a fost inclus de cotidi- 
anul Globe and Mail in „Top 40 sub 40“, un top al 
celor mai de succes tineri din Canada. Este editorul 
a treisprezece cărți de istorie, ştiinţe politice și afa- 
ceri internaționale, inclusiv Who We Are: A Citizen's 
Manifesto, care a fost declarată de Globe and Mail cea 
mai bună carte pe 2009 și s-a numărat printre fina- 
listele Premiului Shaughnessy Cohen pentru ştiinţe 
politice. Locuieşte în Toronto împreună cu soția și 
cei doi copii. 


Despre Dezbaterile Munk 


Dezbaterile Munk sunt principalul eveniment de 
politici publice al Canadei. Desfășurate semestrial, 
dezbaterile propun întâlniri cu gânditori de top, cu 
o viziune globală, care să discute despre cele mai im- 
portante probleme de politici publice cu care se con- 
fruntă Canada şi lumea întreagă. Fiecare eveniment 
are loc în Toronto în fața unui public, beneficiind 
de acoperirea presei interne și internaționale. Printre 
participanţii la Dezbaterile Munk se numără: Anne 
Applebaum, Louise Arbor, Robert Bell, Tony Blair, 
John Bolton, lan Bremmer, Stephen F. Cohen, Daniel 
Cohn-Bendit, Paul Collier, Howard Dean, Alain de 
Botton, Hernando de Soto, Alan Dershowitz, E. ]. 
Dionne, Maureen Dowd, Gareth Evans, Nigel Farage, 
Mia Farrow, Niall Ferguson, William Frist, Newt 
Gingrich, Malcolm Gladwell, Jennifer Granholm, 
David Gratzer, Glenn Greenwald, Stephen Harper, 
Michael Hayden, Rick Hillier, Christopher Hitchens, 
Richard Holbrooke, Laura Ingraham, Josef Joffe, 
Robert Kagan, Garry Kasparov, Henry Kissinger, 
Charles Krauthammer, Paul Krugman, Arthur B. 
Laffer, Lordul Nigel Lawson, Stephen Lewis, David 
Daokui Li, Bjorn Lomborg, Lord Peter Mandelson, 

Elizabeth May, George Monbiot, Caitlin Moran, 
Dambisa Moyo, Thomas Mulcair, Vali Nasr, Alexis 
Ohanian, Camille Paglia, George Papandreou, Steven 
Pinker, Samantha Power, Vladimir Pozner, Robert 
Reich, Matt Ridley, David Rosenberg, Hanna Rosin, 
Simon Schama, Anne-Marie Slaughter, Bret Stephens, 
Mark Steyn, Kimberley Strassel, Andrew Sullivan, 
Lawrence Summers, Justin Trudeau, Amos Yadlin și 
Fareed Zakaria. 

Dezbaterile Munk sunt un proiect al Fundaţiei 
Aurea, o organizație caritabilă înființată în 2006 de 
către filantropii Peter și Melanie Munk pentru a pro- 
mova cercetarea și dezbaterile în domeniul politicilor 
publice. Pentru mai multe informații, vizitaţi www. 
munkdebates.com. 


Despre interviuri 


Interviurile lui Rudyard Griffiths cu Michael Eric Dyson, 
Michelle Goldberg, Stephen Fry și Jordan Peterson au fost în- 
registrate pe 18 mai 2018. Mulţumim Fundaţiei Aurea pentru 
permisiunea de a retipări extrase din următoarele: 


„Michael Eric Dyson în dialog cu Rudyard Griffiths“, 
Copyright O 2018 Aurea Foundation. 
Transcriere de Transcript Heroes. 


„Michelle Goldberg în dialog cu Rudyard Griffiths“, 
Copyright © 2018 Aurea Foundation. 
Transcriere de Transcript Heroes. 


„Stephen Fry in dialog cu Rudyard Griffiths“, 
Copyright © 2018 Aurea Foundation. 
Transcriere de Transcript Heroes. 


„Jordan Peterson in dialog cu Rudyard Griffiths“, 
Copyright © 2018 Aurea Foundation. 
Transcriere de Transcript Heroes. 

STEPHEN FRY, 


născut la Londra în 1957, este actor, 
scenarist, scriitor, jurnalist, 
comediant și regizor de film. 

A studiat literatura engleză la 
Universitatea Cambridge înainte sa 
devină faimos pentru rolurile sale 
din serialele de comedie şi pentru 
cel al lui Oscar Wilde din filmul 
biografic Wilde (1997). A obținut 
Premiul Emmy pentru 
documentarul Stephen Fry: The 
Secret Life of the Manic Depressive şi 
a publicat zece cărți, printre care 
romanul The Liar, autobiografia 
Moabis My Washpot şi Mythos 
(Editura Trei, 2019). 


JORDAN B. PETERSON, 


născut la Edmonton în 1962, este 
profesor de psihologie la 
Universitatea din Toronto, psiholog 
clinician și autor al bestsellerului 
international 12 Reguli de viata. Un 
antidot la haosul din jurul nostru 
(Editura Trei, 2018). Peterson şi-a 
luat doctoratul în psihologie clinică 
la Universitatea McGill si a fost 
numit de către The Spectator „unul 
dintre cei mai importanţi gânditori 
care au apărut pe scena mondială în 
ultimii ani”. Prelegerile sale de pe 
YouTube au strâns peste 4o de 
milioane de vizualizări. 


„CÂND EXISTĂ DISCRIMINARE 
ÎMPOTRIVA UNOR GRUPURI, PERSOANELE „FĂRĂ LIBERTATE DE 
DIN GRUPURILE RESPECTIVE SUNT EXPRIMARE NU EXISTĂ 
ÎMPIEDICATE SĂ SE EXPRIME PE DEPLIN A i 
ȘI SĂ-ȘI REALIZEZE POTENȚIALUL.“ GÂNDIRE ADEVĂRATĂ. 


MICHELLE GOLDBERG JORDAN PETERSON 


Este corectitudinea politică un duşman al libertăţii de exprimare şi al 
schimbului de idei? Sau, dimpotrivă, contestând relaţiile de putere 
dominante şi normele sociale care exclud grupurile marginalizate, 
corectitudinea politică contribuie la crearea unei societăți mai 
echitabile şi mai drepte? 


Pentru unii, răspunsul este simplu: ea suprimă dezbaterea liberă care 
stă la baza democrației, instituie diviziuni sociale artificiale şi 
promovează conflictele între diferitele grupuri care alcătuiesc o 
comunitate. Alții susțin că, dimpotrivă, prin crearea de norme şi spații 
publice care le oferă dreptul de a se exprima unor grupuri şi persoane 
marginalizate, se lărgeşte domeniul libertăţii. Eforturile îndreptate 
spre incluziunea socială sunt esenţiale pentru crearea unor societăți 
diverse şi sănătoase. 


DEZBATEREA MUNK despre corectitudinea politică a avut loc pe 18 
mai 2018 la Toronto şi a pus fata în fata două tabere. De o parte, 
tabăra pro, alcătuită din profesorul, jurnalistul şi predicatorul Michael 
Eric Dyson şi Michelle Goldberg, editorialistă New York Times. De 
cealaltă parte, tabăra contra, alcătuită din actorul şi scriitorul 
Stephen Fry şi profesorul de psihologie şi scriitorul Jordan Peterson. 


Este corectitudinea politică o formă de progres sau nu? Cine va 
câştiga dezbaterea? 

